tripathysagar/odia_wiki huggingface dataset:
ସରଗ ପୁରରୁ ଆସିଚି ପ୍ରିୟା ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କବିର ଦାସ । ପ୍ରତୀକ୍ ସିଲ୍ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ନିର୍ଦ୍ଦେଶକ ସଞ୍ଜୟ ନାୟକ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବୈଦ୍ୟନାଥ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ନିଲାକ୍ଷୀ ପାତ୍ର, ଅଭିଜିତ ଦାସ, ସୁମନ ମହାରଣା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୩ ମସିହାର ମାର୍ଚ୍ଚ ୨୬ ତାରିଖରେ ଜୀ-ସାର୍ଥକରେ ମୁକ୍ତିଲାଭ କରିଥିଲା । ଅଭିନୟ ନିଲାକ୍ଷୀ ପାତ୍ର - ମେନକା ଅଭିଜିତ ଦାସ ସୁମନ ମହାରଣା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ନିର୍ମଳ ନାୟକ ଓ ନିହାର ପ୍ରିୟାସିଶ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ନେହା ନିହାରକା କର, ସତ୍ୟଜିତ ପ୍ରଧାନ, ଅନ୍ତରା ଚକ୍ରବର୍ତ୍ତୀ, ସୁଭାଶିଷ ସାହୁ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ନିଭୋଲୁମାବ, ବ୍ୟବସାୟୀକ ନାମ ଓପଡିଭୋ, ଏକ ଔଷଧ ଯାହା ଅନେକ ପ୍ରକାରର କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏଥିରେ ମେଲାନୋମା, ଫୁସଫୁସ କର୍କଟ, ବୃକ୍‌କୀୟ ଜୀବକୋଷ କର୍କଟ, ହଜକିନ୍ସ ଲିମ୍ଫୋମା, ମୁଣ୍ଡ ଏବଂ ବେକ କର୍କଟ, କୋଲୋନ୍ କର୍କଟ ଏବଂ ଯକୃତ କର୍କଟ ଅନ୍ତର୍ଭୁକ୍ତ  ଏହା ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକାପଣ, ଦାଗ, ଯକୃତ ସମସ୍ୟା, ମାଂସପେଶୀ ଯନ୍ତ୍ରଣା ଏବଂ କାଶ ଅନ୍ତର୍ଭୁକ୍ତ  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ପ୍ରତିରକ୍ଷା ସମ୍ବନ୍ଧୀୟ ଫୁସଫୁସ ସମସ୍ୟା, ଅନ୍ତନଳୀ, ଯକୃତ, କିଡନୀ, ଚର୍ମ କିମ୍ବା ଅନ୍ତସ୍ରାବୀ ସମସ୍ୟା ସୃଷ୍ଟି ହୋଇପାରେ। ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ ଏବଂ ସ୍ତନ୍ୟପାନ ପରାମର୍ଶ ଦିଆଯାଇନଥାଏ  ନିଭୋଲୁମାବ ହେଉଛି ଏକ ମାନବ ଆଇଜିଜି୪ ମୋନୋକ୍ଲୋନାକ ଆଣ୍ଟିବଡି ଯାହା ପିଡି-୧କୁ ଅବରୋଧ କରି କାର୍ଯ୍ୟକ୍ଷମ ହୁଏ । ଏହା ଏକ ପ୍ରକାର ଇମ୍ମ୍ୟୁନୋଥେରାପି ଏବଂ ଏକ ଚେକପଏଣ୍ଟ ଇନହିବିଟର ଭାବରେ କାମ କରେ, ଯାହା ଏକ ସଙ୍କେତକୁ ଅବରୋଧ କରିଥାଏ ଯାହାଦ୍ୱାରାଟି ଜୀବକୋଷ ସକ୍ରିୟ ହେବା ପ୍ରତିରୋଧ କରି କର୍କଟ ଉପରେ ହେବାକୁ ଥିବା ଆକ୍ରମଣରୁ ରକ୍ଷା କରିଥାଏ  ୨୦୧୪ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ନିଭୋଲୁମାବକୁ ଅନୁମୋଦନ କରାଯାଇଥିଲା । ଏହା ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଏହାର ନାମ ଲେଖା ଅଛି । ଯୁକ୍ତରାଜ୍ୟରେ ଏନଏଚଏସକୁ 2018 ସୁଦ୍ଧା ମାସକୁ ପ୍ରାୟ 5266 ପାଉଣ୍ଡ ଖର୍ଚ୍ଚ କରିବାକୁ ହୁଏ  ଯୁକ୍ତରାଷ୍ଟ୍ରରେ ୨୦୧୯ ସୁଦ୍ଧା ଏହି ରାଶି ପ୍ରାୟ ୧୩,୫୫୬ ଆମେରିକୀୟ ଡଲାର ଅଟେ, ଚାଇନାରେ ଏହା ପ୍ରାୟ ୭,୦୦୦ ଆମେରିକୀୟ ଡଲାର ଅଟେ। ଏହା ଚାଇନିଜ ହାମଷ୍ଟର ଓଭାରି ଜୀବକୋଷ ବ୍ୟବହାର କରି ତିଆରି କରାଯାଏ
। ବେଟାକ୍ସୋଲୋଲ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ କେର୍ଲୋନ, ହେଉଛି ଗ୍ଲୁକୋମା ଏବଂ ଉଚ୍ଚ ରକ୍ତଚାପର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଏହା ଆଖିର ଚାପକୁ ପ୍ରାୟ ୩୦% ହ୍ରାସ କରିଥାଏ । ରକ୍ତଚାପ ପାଇଁ ଏହା ପ୍ରଥମ ଧାଡି ଚିକିତ୍ସା ନୁହେଁ  ଏହା ପାଟିରେ ଦିଆଯାଏ କିମ୍ବା ଆଖି ବୁନ୍ଦା ଭାବରେ ବ୍ୟବହୃତ ହୁଏ । ପାଟିରେ ଦିଆଯଉଥିବା ଔଷଧର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ହୃଦଗତି ହାର, ନିମ୍ନ ରକ୍ତଚାପ, ଥକାପଣ, ମୁଣ୍ଡ ବୁଲାଇବା, ଅବସାଦ, ଶୋଇବାରେ ଅସୁବିଧା, ସ୍ମୃତି ଶକ୍ତି ହ୍ରାସ ଏବଂ ଯୌନ କ୍ରିୟା ଅସୁବିଧା ହୋଇପାରେ । ଅଧିକ ମାତ୍ରାରେ ଏହା ବ୍ରୋଙ୍କୋସ୍ପାଜ୍ମ ସୃଷ୍ଟି କରିପାରେ । ଆଖି ବୁନ୍ଦାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖିର ଜ୍ୱାଳା ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ  ଏହା ଏକ ସିଲେକ୍ଟିଭ୍ ବିଟା<  " " >1</ > ରିସେପ୍ଟର ବ୍ଲକର୍ ଔଷଧ । ଆଖିରେ ଆକ୍ୱିଅସ ହ୍ୟୁମର ଉତ୍ପାଦନ ହ୍ରାସ କରି ଏହା କାର୍ଯ୍ୟକ୍ଷମ ହୁଏ । ବେଟାକ୍ସୋଲୋଲ ୧୯୭୫ରେ ପେଟେଣ୍ଟ କରାଯାଇଥିଲା ଏବଂ ୧୯୮୩ରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ । ଯୁକ୍ତରାଜ୍ୟରେ ୨୦୨୧ ସୁଦ୍ଧା ୫ମିଲି ଆଖି ବୁନ୍ଦା ମୂଲ୍ୟ ୨ ପାଉଣ୍ଡ ଖର୍ଚ୍ଚ ହୋଇଥାଏ । ଯୁକ୍ତରାଷ୍ଟ୍ରରେ ଏହାର ମୂଲ୍ୟ ୨୧ ଡଲାର ।
ଫକୀର ମୋହନ ସ୍ୱୟଂଶାସିତ ମହାବିଦ୍ୟାଳୟ ବା ଫକୀର ମୋହନ କଲେଜ ଓଡ଼ିଶାର ବାଲେଶ୍ୱର ଜିଲ୍ଲାରେ ଥିବା ଏକ ମହାବିଦ୍ୟାଳୟ ଅଟେ । ଏହା ବାଲେଶ୍ୱର କଲେଜ, ଏଫଏମ କଲେଜ ନାମରେ ମଧ୍ୟ ଜଣାଶୁଣା । ଜୁଲାଇ ମାସ ୬ ତାରିଖ ୧୯୪୪ ମସିହାରେ ଏହି ମହାବିଦ୍ୟାଳୟଟି ୯୬ଜଣ ଛାତ୍ରୀଛାତ୍ରଙ୍କୁ ନେଇ ସ୍ଥାପିତ ହୋଇଥିଲା, ସେତେବେଳ ଏହାକୁ ବାଲେଶ୍ୱର କଲେଜ କୁହାଯାଉଥିଲା । ୧୯୪୬ ମସିହାରୁ କଳାରେ ସ୍ନାତକ ପଢ଼ାହେବା ଆରମ୍ଭ ହୋଇଥିଲା । ୧୯୪୯ ମସିହାରେ ଏହାର ନାଁ ପରିବର୍ତ୍ତନ ହୋଇ ଫକୀର ମୋହନ କଲେଜ ହୋଇଥିଲା । ୧୯୬୧ ମସିହାରେ ବିଜ୍ଞାନରେ ସ୍ନାତକ ପଢ଼ାହେବା ଆରମ୍ଭ ହୋଇଥିଲା । ୨୦୧୯ ମସିହାରେ ଏଠାରେ ୩୫୦୦ରୁ ଅଧିକ ଛାତ୍ରୀଛାତ୍ର ଶିକ୍ଷାଲାଭ କରୁଛନ୍ତି । ଫକୀର ମୋହନ ବିଶ୍ୱବିଦ୍ୟଳୟ ସହ ଏହା ଜଡ଼ିତ ।
ବିନୋଦ ପାତ୍ର  (ଜନ୍ମ: ୨୨ ମଇ ୧୯୬୭) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୋନପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବିନୋଦ ପାତ୍ର ୧୯୬୭ ମସିହାର ମଇ ୨୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବାବାଜୀ ପାତ୍ର । ରାଜନୈତିକ ଜୀବନ ବିନୋଦ ପାତ୍ର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ବିଶ୍ୱ ଜଳ ଦିବସ ପ୍ରତିବର୍ଷ ୨୨ ମାର୍ଚ୍ଚରେ ବିଶ୍ୱ ସାରା ପାଳିତ ହୁଏ । ବିଶ୍ୱର ସମସ୍ତ ବିକଶିତ ଦେଶରେ ସ୍ୱଚ୍ଛ ଏବଂ ସୁରକ୍ଷିତ ଜଳ ଉପଲବ୍ଧ କରାଇବା ସହ ଜଳ ସଂରକ୍ଷଣର ମହତ୍ତ୍ୱ ତଥା ଆବଶ୍ୟକତା ବିଷୟରେ ଜନ ସଚେତନତା ସୃଷ୍ଟି କରିବା ଏହାର ଉଦ୍ଦେଶ୍ୟ । ପ୍ରଥମ ଥର ପାଇଁ ୧୯୯୨ ମସିହାରେ ବ୍ରାଜିଲସ୍ଥିତ ରିଓ ଡି ଜେନିରୋଠାରେ ମିଳିତ ଜାତିସଂଘର ଆୟୋଜିତ  "ପର୍ଯ୍ୟାବରଣ ଓ ବିକାଶ ସମ୍ମେଳନ" ରେ ବିଶ୍ୱ ଜଳ ଦିବସ ପାଳନ କରାଯିବାର ନିଷ୍ପତ୍ତି ନିଆଯାଇଥିଲା । ପୁଣି ମିଳିତ ଜାତିସଂଘର ସାଧାରଣ ସଭାରେ ୧୯୯୩ ମସିହାରେ ଏହି ନିଷ୍ପତ୍ତି ଅନୁମୋଦନ ଲାଭ କଲା । ସ୍ୱଚ୍ଛ ତଥା ସୁରକ୍ଷିତ ଜଳର ଆବଶ୍ୟକତା ବିଷୟରେ ଜନ ସଚେତନତା ବୃଦ୍ଧି କରିବା ଲକ୍ଷ୍ୟରେ ଏହି ଦିନଟିକୁ ପ୍ରତିବର୍ଷ ଏକ ବାର୍ଷିକ କାର୍ଯ୍ୟକ୍ରମ ଭାବେ ପାଳିବାକୁ ସର୍ବ ସମ୍ମତି କ୍ରମେ ଗୃହିତ ହେଲା । ଇତିହାସ ପାଳନ ଏହି ଦିବସ ପାଳନ ଅବସରରେ ବିଭିନ୍ନ କାର୍ଯ୍ୟକ୍ରମ ଜରିଆରେ ସ୍ୱଚ୍ଛ ଏବଂ ସୁରକ୍ଷିତ ଜଳର ଉପାଦେୟତା ସଂପର୍କିତ ସଚେତନତା ସୃଷ୍ଟି କରିବା ଉଦ୍ଦେଶ୍ୟରେ ଶିବିର, ଶୋଭାଯାତ୍ରା, ଆଲୋଚନାଚକ୍ର ଇତ୍ୟାଦିର ଆୟୋଜନ କରାଯାଏ । ଏପରିକି ଜଳ ସଂରକ୍ଷଣର ଆବଶ୍ୟକତା ସହ ହାତର ସ୍ୱଚ୍ଛତା ନେଇ ଅନେକ କର୍ମଶାଳାର ବି ଆୟୋଜନ କରାଯାଏ ।
ଆନନ୍ଦପୁର  (କ୍ରମିକ ସଂଖ୍ୟା: ୨୨) କେନ୍ଦୁଝର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଆନନ୍ଦପୁର  (ପୌ), ହାଟଡିହି ବ୍ଳକ ଓ ଆନନ୍ଦପୁର ବ୍ଳକର କିଛି ଅଂଶ  । ଗତ ୨୦୧୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଭାଗିରଥୀ ସେଠୀ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଜୟଦେବ ଜେନାଙ୍କଠାରୁ ୪୪,୧୯୩ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ମାୟାଧର ଜେନା ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଜୟଦେବ ଜେନାଙ୍କଠାରୁ ୨୨୨୨୪ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଭାଗିରଥୀ ସେଠୀ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଜୟଦେବ ଜେନାଙ୍କଠାରୁ ୨୩,୮୦୫ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୯ ମଧ୍ୟରେ ମୋଟ ୧୬ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ସେନାୟାଂବା ଚୁବାତୋଶି ଜମିର  (ଜନ୍ମ: ୧୭ ଅକ୍ଟୋବର ୧୯୩୧) ଓଡ଼ିଶାର ରାଜ୍ୟପାଳ ଦାୟିତ୍ୱ ନିର୍ବାହ କରୁଛନ୍ତି  । ୧୭ ଅକ୍ଟୋବର ୧୯୩୧ରେ ଜନ୍ମିତ ଜମିର କଲିକତାର ସ୍କଟିଶ ମହାବିଦ୍ୟାଳୟ ଓ ଆହ୍ଲାବାଦ ବିଶ୍ୱବିଦ୍ୟାଳୟରୁ ଶିକ୍ଷାଲାଭ କରିଅଛନ୍ତି । ଭାରତୀୟ ଜାତୀୟ କଂଗ୍ରେସ ଦଳରୁ ସେ ନିଜର ରାଜନୈତିକ ଜୀବନ ଆରମ୍ଭ କରିଥିଲେ । ୧୯୮୦ ମସିହା ଅପ୍ରେଲ ୧୮ ତାରିଖରେ ସେ ପ୍ରଥମେ ନାଗାଲାଣ୍ଡର ମୁଖ୍ୟମନ୍ତ୍ରୀ ଭାବେ ଦାୟିତ୍ୱ ଗ୍ରହଣ କରିଥିଲେ, ଏହାପରେ ସେ ୧୯୮୨, ୧୯୭୯ ଓ ୧୯୯୩ରେ ସର୍ବମୋଟ ଚାରିଥର ମୁଖ୍ୟମନ୍ତ୍ରୀ ଭାବେ କାର୍ଯ୍ୟ କରିଅଛନ୍ତି । ୨୦୦୪ ଜୁଲାଇ ୧୭ରେ ସେ ପ୍ରଥମେ ଗୋଆର ରାଜ୍ୟପାଳ ଭାବେ ଦାୟିତ୍ୱ ଗ୍ରହଣ କରିଥିଲେ, ଏହାପରେ ସେ ମହାରାଷ୍ଟ୍ରର ରାଜ୍ୟପାଳ ଭାବେ ୨୦୦୮ ଜୁଲାଇ ୧୯ରେ ଦାୟିତ୍ୱ ଗ୍ରହଣ କରିଥିଲେ । ମହାରାଷ୍ଟ୍ରର ରାଜ୍ୟପାଳ ଦାୟିତ୍ୱ ନିର୍ବାହ ସମୟରେ ସେ ଗୁଜରାଟର ରାଜ୍ୟପାଳ ଭାବେ ଅତିତିକ୍ତ ଦାୟିତ୍ୱ ନିର୍ବାହ କରିଥିଲେ ।
ମୟୂରଭଞ୍ଜର ବିଭିନ୍ନ କଳା ଓ ସଂସ୍କୃତି ମଧ୍ୟରେ ଗଞ୍ଜାକୁକୁଡ଼ା ଲଢ଼େଇ ଅନ୍ୟତମ । ସାଧାରଣତଃ ଉତ୍ତର ଓଡ଼ିଶାର ବଣଜଙ୍ଗଲ ଘେରା ଆଦିବାସୀ ଇଲାକାରେ ଶୀତଦିନେ ଆରମ୍ଭ ହୋଇଯାଏ କୁକୁଡ଼ା ଲଢ଼େଇ । ଏହି ସବୁ ଅଞ୍ଚଳରେ ପ୍ରାୟତଃ ସବୁ ସାପ୍ତାହିକ ହାଟରେ ଗଞ୍ଜା ଲଢେଇ ପାଇଁ ପାଳା  (କ୍ଷେତ୍ର) ପ୍ରସ୍ତୁତ ହୋଇଥାଏ  । ଏହା ବ୍ୟତୀତ ବାର୍ଷିକ ଖେଳକୁଦ ସମାରୋହ, ପର୍ବପର୍ବାଣିରେ ଅନୁଷ୍ଠିତ ମେଳାରେ କୁକୁଡ଼ା ଲଢ଼େଇ ପ୍ରତିଯୋଗିତା ଆୟୋଯିତ ହୋଇଥାଏ । ବିଭିନ୍ନ ଅଞ୍ଚଳରୁ ଆସିଥିବା ହଜାର ହଜାର କୁକୁଡ଼ା ସହ ମାଲିକମାନେ ଏହି ପ୍ରତିଯୋଗିତାରେ ସାମିଲ ହୋଇଥାନ୍ତି । ଅନେକ ଦର୍ଶକ ଗଞ୍ଜା ଲଢ଼େଇରେ ବାଜି ଲଗେଇବାକୁ ଭିଡ଼ କରିଥାନ୍ତି । ଏଥିପାଇଁ ପାଳା ପାଖରେ ହାଣ୍ଡିଆ ହାଟ ବସେ, ହାଣ୍ଡିଆ ପିଇ ନିଶାଗ୍ରସ୍ତ ଲୋକ କୁକୁଡ଼ା ଓ ବାଜି ଖେଳରେ ସର୍ବସ୍ୱ ହରାଇଥାନ୍ତି । ଲଢ଼େଇରେ ଭାଗ ନେଉଥିବା ଗଞ୍ଜାଗୁଡ଼ିକ ପ୍ରାୟ ହନ୍ସିଲ ଓ ହାଜରା ଜାତିର ହୋଇଥାଏ । ଲଢୁଆ କୁକୁଡା ଗୁଡିକର ଦାମ ସାଧାରଣ କୁକୁଡା ଅପେକ୍ଷା ୩ରୁ ୪ ଗୁଣ ଅଧିକ ହୋଇଥାଏ । ଗୋଟିଏ ବଡ଼ ପଡ଼ିଆର ମଧ୍ୟସ୍ଥଳରେ ବାଉଁଶ ଓ କଣ୍ଟାଝଟା ସାହାଯ୍ୟରେ ଏକ ବର୍ଗାକୃତି ବାଡ଼ ଦିଆଯାଇ ପ୍ରବେଶ ଓ ପ୍ରସ୍ଥାନ ପାଇଁ ରାସ୍ତାଥିବାବେଳେ ଭିତରେ କୁକୁଡ଼ା ଲଢ଼େଇ ପାଇଁ ଆବଶ୍ୟକ ସ୍ଥାନଥାଏ ଏହାକୁ ପାଳା କୁହାଯାଏ । ନିଜର ତାଲିମପ୍ରାପ୍ତ ଗଞ୍ଜାର ପ୍ରତିଦ୍ୱନ୍ଦୀ ଭାବେ ଲଢୁଆ ଗଞ୍ଜା ଚୟନ କରିବାପରେ କାତିକାର  (ଗଞ୍ଜା ଲଢ଼େଇ କରୁଥିବା ଅଭିଜ୍ଞ ବ୍ୟକ୍ତି) ଗଞ୍ଜା ଗୋଡ଼ରେ ତିକ୍ଷ୍‌ଣ ଛୁରି  (କାତି) ବାନ୍ଧି ଗଞ୍ଜାକୁ ଧରି ପାଳା ମଧ୍ୟକୁ ପ୍ରବେଶ କରିଥାନ୍ତି  । ପ୍ରତିପକ୍ଷ କାତିକାର ପହଞ୍ଚିବା ପରେ ଉଭୟ ଗଞ୍ଜାକୁ କିଛି ସମୟ ଉତ୍ତେଜିତ କଲାପରେ ଆକ୍ରମଣ ପାଇଁ ଏକା ସଙ୍ଗେ ପାଳାରେ ଛଡା ଯାଇଥାଏ । ଏହି ସମୟରେ ବାହାରେ ଉପସ୍ଥିତ ଦର୍ଶକ ନିଜ ପସନ୍ଦର କୁକୁଡ଼ାକୁ ନେଇ ପଚାଶରୁ ପାଞ୍ଚହଜାର ପର୍ଯନ୍ତ ବାଜି ଲଗାଇଥାନ୍ତି । ନିଜ ସପକ୍ଷର କୁକୁଡ଼ାର ରଙ୍ଗ ଅନୁସାରେ ଧ୍ୱନି ଦେଇଥାନ୍ତି ଓ ଉତ୍କଣ୍ଠାର ସହ ଫଳାଫଳକୁ ଅପେକ୍ଷା କରିଥାନ୍ତି । ଅସ୍ତ୍ରବନ୍ଧାଥିବା କୁକୁଡ଼ାଦ୍ୱୟ ଆକ୍ରମଣ ଓ ପ୍ରତିଆକ୍ରମଣରେ କ୍ଷତାକ୍ତ ହୋଇଥାନ୍ତି ଏପରିକି କିଛି କୁକୁଡ଼ା ପାଳାରେ ମରିଯାଆନ୍ତି, ତ ଆଉକିଛି ଦୌଡ଼ି ପଳାନ୍ତି । ପରାଜିତ ଗଞ୍ଜାକୁ ପାଢୁ ଏବଂ ବିଜୟୀ ଗଞ୍ଜାକୁ ଜିତ୍‌କାର ବୋଲି କୁହାଯାଏ । ବିଜେତା ଗଞ୍ଜାର ମାଲିକ ପରାଜିତ ଗଞ୍ଜାକୁ ଅକ୍ତିଆର କରିଥାନ୍ତି ।
ଆଣ୍ଟି-ଏନଏମଡିଏ ରିସେପ୍ଟର ଏନ‌କେଫାଲାଇଟିସ  (ଇଂରାଜୀ ଭାଷାରେ - ) ଏକ ପ୍ରକାର ମସ୍ତିଷ୍କ ପ୍ରଦାହ   ରୋଗ ଯାହା ଆଣ୍ଟିବଡି   ଯୋଗୁ ହୁଏ  । ପ୍ରାରମ୍ଭରେ ଜ୍ୱର, ମୁଣ୍ଡ ବିନ୍ଧା ଓ ଥକ୍କାଣ ଅନୁଭବ ହୁଏ । ଏହା ପରେ ସାଇକୋସିସ   ହୁଏ ଯାହା ଡିଲ୍ୟୁଜନ   ବା ମିଥ୍ୟା ବିଶ୍ୱାସ ଓ ହାଲ୍ୟୁସିନେସନ   ବା ନଥିବା ଜିନିଷ ଦେଖାଯାଏ ଓ ଶୁଣାଯିବା ଲକ୍ଷଣ ଦେଖାଏ । ରୋଗୀ ଦ୍ୱନ୍ଦ୍ୱପୂର୍ଣ୍ଣ ଓ ଉତ୍ତେଜିତ ଥିବା ଦେଖାଯାଏ । ସମୟକ୍ରମେ ବାତ  , ହାଇପୋଭେଣ୍ଟିଲେସନ  , ଅଟୋନିମିକ ଇନସ୍ଟାବିଲିଟି   ଇତ୍ୟାଦି ଲକ୍ଷଣ ଦେଖାଯାଏ । ପ୍ରାୟ ୫୦% କେଶ୍‌ରେ ଅର୍ବୁଦ   ଥିବା ଦେଖାଯାଏ ବିଶେଷତଃ ଓଭାରି ବା ଡିମ୍ବାଶୟର   ଟେରାଟୋମା   ଥାଏ ଓ ବାକି କେଶ୍‌ମାନଙ୍କରେ କାରଣ ଜଣାପଡ଼େନାହିଁଁ । ଅନ୍ତର୍ନିହିତ କାରଣରୂପେ ଅଟୋଇମ୍ମ୍ୟୁନ   ଦୋଷୀ ଥିବା ବିଶ୍ୱାସ କରାଯାଏ ଯେଉଁଥିରେ ମସ୍ତିଷ୍କରେ ଥିବା ଏନ-ମିଥାଇଲ ଡି-ଆସ୍ପାର୍ଟେଟ ରିସେପ୍ଟରର  ( : - - ) ଜିଏଲୟୁଏନ୧   : 1    ( - - ) ଟାର୍ଗେଟରେ ଥିବା ଜଣାଯାଏ  । ସେରେବ୍ରୋ ସ୍ପାଇନାଲ ଫ୍ଲୁଇଡରେ   ନିର୍ଦ୍ଦିଷ୍ଟ ଆଣ୍ଟିବଡି   ପାଇଲେ ରୋଗ ନିର୍ଣ୍ଣୟ ହୁଏ । ଏମଆରଆଇ   ସାଧାରଣ ଥାଏ । ଅନେକ ସମୟରେ ଭୂଲ ନିର୍ଣ୍ଣୟ କରାଯାଇଥାଏ । ସ୍ୱାଭାବିକ ଭାବରେ ଏହକୁ ଇମ୍ମ୍ୟୁନୋସପ୍ପ୍ରେସିଭ ଔଷଧ   ଦେଇ ଚିକିତ୍ସା କରାଯାଏ ଓ ଅର୍ବୁଦ ଥିଲେ ଅପରେଶନ କରାଯାଏ । ପ୍ରାୟ ୮୦% ରୋଗୀ ସୁଫଳ ପାଆନ୍ତି । ରୋଗ ଆରମ୍ଭ ହେବା ସମୟରେ ଚିକିତ୍ସା ଆରମ୍ଭ କଲେ ଅଧିକ ସୁଫଳ ମିଳେ । ଦୀର୍ଘକାଳୀନ ମାନସିକ ଓ ବ୍ୟବ‌ହାରିକ ସମସ୍ୟା ରହିପାରେ । ପ୍ରାୟ ୪% ରୋଗୀ ମୃତ୍ୟୁ ବରଣ କରନ୍ତି । ପ୍ରାୟ ୧୦% ରୋଗୀଙ୍କର ପୁନର୍ବାର ରୋଗ ହୁଏ । ଏହା ଏକ ଅପେକ୍ଷାକୃତ ସାଧାରଣ ରୋଗ । ପ୍ରାୟ ୮୦% ମହିଳା ରୋଗୀ ଅଛନ୍ତି । ସ୍ୱାଭାବିକ ଭାବରେ ୪୫ରୁ କମ୍ ବୟସ୍କ ଯୁବକମାନଙ୍କୁ ଏ ରୋଗ ହେଉଥିଲେ ମଧ୍ୟ ଯେ କୌଣସି ବୟସରେ ହୋଇପାରେ । ସନ ୨୦୦୭ରେ ପ୍ରଥମେ ଜୋସେଫ ଡାଲମୁ ଏହି ରୋଗ ବର୍ଣ୍ଣନା କରିଥିଲେ ।
ତୃଟି: { } ; . , ' . ଉତ୍ତର ପ୍ରଦେଶ ଭାରତର ଉତ୍ତର ଦିଗରେ ଅବସ୍ଥିତ ଏକ ରାଜ୍ୟ । ଲକ୍ଷ୍ନୌ ସହର ଏହାର ରାଜଧାନୀ ।
ଝସକେତନ ସାହୁ  (୬ ଜୁଲାଇ ୧୯୩୧ - ୨ ମଇ ୧୯୮୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରଜନୀତିରେ ଜନତା ପାର୍ଟି ଓ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଓ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୯୭୧ ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଝାରସୁଗୁଡ଼ା ଓ ସମ୍ବଲପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଝସକେତନ ୧୯୩୧ ମସିହାର ଜୁଲାଇ ମାସ ୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମନ ସାହୁ ଓ ପତ୍ନୀଙ୍କ ନାମ ଦୁତିକା ସାହୁ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା ଏମ୍.ବି.ବି.ଏସ୍. । ରାଜନୈତିକ ଜୀବନ ଝସକେତନ ଓଡ଼ିଶା ରାଜନୀତିରେ ଜନତା ପାର୍ଟି ଓ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୭୭ ମସିହାରୁ ୧୯୮୦ ମସିହାଯାଏଁ ସେ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ଝସକେତନ ସାହୁ ୧୯୮୨ ମସିହାର ମଇ ମାସ ୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୦ ବର୍ଷ ବୟସ ହୋଇଥିଲା ।
ପ୍ରାଣନାଥ ପଟ୍ଟନାୟକ  (୧୬ ନଭେମ୍ବର ୧୯୦୫ - ୫ ଅକ୍ଟୋବର ୧୯୭୦) ଓଡ଼ିଶାର ଜଣେ ବାମପନ୍ଥୀ ନେତା, ବିଧାୟକ, ଶିକ୍ଷାବିଦ ଓ ବିପ୍ଲବୀ ଥିଲେ  । ସେ ଭାରତୀୟ ସ୍ୱାଧୀନତା ସଂଗ୍ରାମ, ଓଡ଼ିଶା କୃଷକ ଆନ୍ଦୋଳନ ଓ ଓଡ଼ିଶାର ସାମ୍ୟବାଦ ଆନ୍ଦୋଳନ, ଗଡ଼ଜାତ ପ୍ରଜା ଆନ୍ଦୋଳନ, ଓଡ଼ିଶା ଭାଗଚାଷୀ ଆନ୍ଦୋଳନ ଓ ଓଡ଼ିଶା ଶିକ୍ଷା ଆନ୍ଦୋଳନରେ ଭାଗ ନେଇ ଶ୍ରେଣୀହୀନସମାଜ ଗଠନ ପାଇଁ ଆନ୍ଦୋଳନ କରିଥିଲେ । ସ୍ୱାଧୀନତା ସଂଗ୍ରାମ କାଳରେ ସେ ଦଶଥର ଇଂରେଜ ସରକାରର କାରାଗାରେ ବନ୍ଦୀ ଜୀବନ କାଟିଥିଲେ । ବନ୍ଦୀଶାଳା ମଧ୍ୟରେ ଥିବା ସମୟରେ ସେ ୪୫ ଦିନ ଅନଶନ ଚଳାଇଥିଲେ । ପ୍ରାଣନାଥ ପଟ୍ଟନାୟକ ଓଡ଼ିଶାରେ କଂଗ୍ରେସ-ସମାଜବାଦୀ ପାର୍ଟିର ପ୍ରଥମ ସଭାପତି ଥିଲେ । ୧୯୬୫-୬୬ ମସିହାରେ ଗ୍ରୀଷ୍ମକାଳରେ ପ୍ରାଣନାଥ କଳାହାଣ୍ଡି ଓ ବଲାଙ୍ଗିରର ଦୁର୍ଭିକ୍ଷ ପ୍ରପୀଡ଼ିତ ଅଞ୍ଚଳରେ ଜନସେବାରେ ମୁଖ୍ୟ ଭୂମିକା ନେଇଥିଲେ । ବାଲ୍ୟଜୀବନ ଓ ଶିକ୍ଷା ପ୍ରାଣନାଥ ପଟ୍ଟନାୟକ ୧୯୦୫ ମସିହାରେ ପୁରୀ ଜିଲ୍ଲାର କଣାସ ପଞ୍ଚାୟତ ଅନ୍ତର୍ଗତ ଡିମିରି ଗାଁରେ ଜନ୍ମ ନେଇଥିଲେ । ସେ ନିଜ ଗାଁ ଚାଟଶାଳିରେ ପ୍ରାଥମିକ ଶିକ୍ଷା ସମାପନ କରିଥିଲେ । ଉଚ୍ଚ ଠିକ ଶେଷ ହେବା ଆଗରୁ ନିଜର ପାଠପଢ଼ା ବନ୍ଦ କରିଥିଲେ । କର୍ମ ଜୀବନ ମହାତ୍ମା ଗାନ୍ଧୀ ନେତୃତ୍ତ୍ୱରେ ଚାଲିଥିବା ଜାତୀୟ ମୁକ୍ତି ସଂଗ୍ରାମରେ ସେ ଯୋଗ ଦେଇଥିଲେ । ଏହି ସମୟରେ ସେ ବ୍ରିଟିସ ସରକାରଙ୍କଦ୍ୱାରା ୧୦ ଥର କାରାବରଣ କରିଥିଲେ । ସମାଜକୁ ଅର୍ଥନୈତିକ ଗୋଲାମିରୁ ମୁକୁଳାଇବା ପାଇଁ ପ୍ରାଣନାଥ କୃଷକ ସଭା ଗଠନ କରିଥିଲେ । ନବକୃଷ୍ଣ ଚୌଧୁରୀ, ଭଗବତୀ ଚରଣ ପାଣିଗ୍ରାହୀ, ମାଳତୀ ଚୌଧୁରୀ, ଗୁରୁଚରଣ ପଟ୍ଟନାୟକ ଓ ସୁରେନ୍ଦ୍ର ନାଥ ଦ୍ୱିବେଦୀ ଆଦି ସଂଗ୍ରାମୀମାନଙ୍କ ସହ ମିଶି ଓଡ଼ିଶାରେ କଂଗ୍ରେସ ସାମ୍ୟବାଦୀ ପାର୍ଟି ଗଠନ କରିଥିଲେ । ସେ ଏହାର ପ୍ରଥମ ଅଧିବେଶନରେ ଏହାର ସଭାପତି ଦାୟିତ୍ୱ ତୁଲାଇଥିଲେ। ଭଗବତୀ ଚରଣ ଓ ଗୁରୁଚରଣଙ୍କ ସହିତ ମିଶି ଓଡ଼ିଶାରେ କମ୍ୟୁନିଷ୍ଟ ପାର୍ଟି ପ୍ରତିଷ୍ଠା କରିଥିଲେ । ବାରାଣସୀର କାଶୀ ଜାତୀୟ ବିଦ୍ୟାପୀଠରେ ଅାଚାର୍ଯ୍ୟ ନରେନ୍ଦ୍ର ଦେବ ଓ ଶ୍ରୀପ୍ରକାଶଙ୍କ ପାଖରେ ରହି ବିଶ୍ୱ ଇତିହାସ, ମାର୍କସବାଦ, ଅର୍ଥନୀତି ସମ୍ପର୍କରେ ଶିକ୍ଷାଲାଭ କରିଥିଲେ । ଏଥିପାଇଁ ସେ  "ଶାସ୍ତ୍ରୀ"  ଉପାଧିରେ ଭୂଷିତ ହୋଇଥିଲେ । ୧୯୩୬ ମସିହା ନିର୍ବାଚନରେ ପ୍ରାଣନାଥ ପଟ୍ଟନାୟକ ଖୋର୍ଦ୍ଧାରୁ କଂଗ୍ରେସ ପ୍ରାର୍ଥୀ ରୂପେ ସ୍ୱାଧୀନତା ପୂର୍ବ ପ୍ରଥମ ବିଧାନ ସଭାକୁ ସଭ୍ୟ ଭାବେ ନିର୍ବାଚିତ ହେଇଥିଲେ । ୧୯୫୧ ମସିହାରେ ପୁଣିଥରେ ବିଧାନ ସଭାକୁ ଭାରତୀୟ କମ୍ୟୁନିଷ୍ଟ ପାର୍ଟି ପ୍ରାର୍ଥୀଭାବେ ନିର୍ବାଚିତ ହେଇଥିଲେ । ପ୍ରତିଷ୍ଠା ପ୍ରାଣନାଥ ପଟ୍ଟନାୟକ ଖୋର୍ଦ୍ଧାଠାରେ ପ୍ରାଣନାଥ ମହାବିଦ୍ୟାଳୟ ଓ ଜଟଣୀଠାରେ ପ୍ରାଣନାଥ ଉଚ୍ଚ ଇଂରାଜୀ ବିଦ୍ୟାଳୟ ସ୍ଥାପନ କରିଥିଲେ ।
କେପ୍ ଗ୍ରିଫନ ବା କେଫ ଭଲଚର ହେଉଛି ଏକ ବିରଳ ପ୍ରଜାତିର ଶାଗୁଣା । ବିଶ୍ୱର ସବୁଠୁ ପୁରୁଣା ପ୍ରଜାତିର ଶାଗୁଣା ମଧ୍ୟରେ ଏହା ଅନ୍ୟତମ । ଦକ୍ଷିଣ ଆଫ୍ରିକା, ଲେସୋଥୋ, ବୋତ୍ସ୍ୱାନା ଓ ନାମ୍ବିଆର କେତେକ ଅଞ୍ଚଳରେ ଏ ପ୍ରଜାତିର ପକ୍ଷୀ ଦେଖିବାକୁ ମିଳନ୍ତି । ବର୍ତ୍ତମାନ ଏମାନଙ୍କ ସଂଖ୍ୟା ହ୍ରାସପାଇବାରେ ଲାଗିଛି । ଏହି ଶାଗୁଣାଙ୍କ ଆକାର ୯୬ରୁ ୧୧୫ ସେ.ମି। ଡେଣାର ଆକାର ପ୍ରାୟ ୭.୪ରୁ ୮.୫ ଫୁଟ । ଓଜନ ପ୍ରାୟ ୭ରୁ ୧୧କି.ଗ୍ରା । ରଙ୍ଗ ଗାଢ଼ ମାଟିଆ ହୋଇଥିବା ବେଳେ ଡେଣାର ତଳଭାଗ ଓ ପେଟ ତଳ ରଙ୍ଗ ଧଳା ଦେଖାଯାଏ । ଡେଣାର ଶେଷଭାଗ ଓ ଲାଞ୍ଜ କଳା । ଆଫ୍ରିକାରେ ଦେଖାଯାଉ ଥିବା ମାସାଂସୀ ପକ୍ଷୀଙ୍କ ମଧ୍ୟରୁ ଏହାକୁ ସବୁଠୁ ବଡ଼ ପକ୍ଷୀ ଭାବେ ଗଣନା କରାଯାଏ । ହିମାଳୟ ଗ୍ରିଫନ ଓ ସାଇନେରସ ଭଲଚରଙ୍କ ପରେ ଏହା ତୃତୀୟ ସର୍ବ ବୃହତ ପୁରୁଣା ଶାଗୁଣା ବୋଲି ବର୍ଣ୍ଣନା କରାଯାଏ । ଅଣ୍ଡିରା ପକ୍ଷୀଙ୍କ ସହିତ ମାଈ ପକ୍ଷୀର ସାମଞ୍ଜସ୍ୟ ରହିଛି । ମାଈ ପକ୍ଷୀ ବର୍ଷକରେ ମାତ୍ର ଗୋଟିଏ ଅଣ୍ଡା ଦେଇଥାନ୍ତି । ଏମାନେ ପ୍ରାୟତଃ ମାସାଂହାରୀ । ମୃତ ପଶୁଙ୍କ ମାଂସ ଭକ୍ଷଣ କରନ୍ତି । ଜଙ୍ଗଲ ଅଞ୍ଚଳରେ ତଥା ପାହାଡ଼ ଉପରେ ଗଛରେ ଆଶ୍ରୟ ନିଅନ୍ତି । ବିଷ ପ୍ରୟୋଗ, ପ୍ରାକୃତିକ ବାସସ୍ଥଳୀ ଧ୍ୱଂସ ଏବଂ ବିଦ୍ୟୁତ ତାର ହିଁ ଏମାନଙ୍କ ପାଇଁ ଘୋର ବିପଦ ସୃଷ୍ଟି କରିଛି । ଏହି ପକ୍ଷୀ ଦେଖାଯାଉଥିବା ଅଞ୍ଚଳର ଚାଷୀମାନେ ହିଂସ୍ର ପଶୁ ଯଥା ବାଘ ଓ ଗଧିଆଙ୍କ ଆକ୍ରମଣରୁ ଗୃହପାଳିତ ପଶୁଙ୍କୁ ସୁରକ୍ଷା ଦେବା ପାଇଁ ମୃତ ପଶୁଙ୍କ ଦେହରେ ବିଷ ପ୍ରୟୋଗ କରିଥାନ୍ତି । ଫଳରେ ଏହି ଶାଗୁଣାମାନେ ଉକ୍ତ ବିଷବୋଳା ପଶୁର ମାଂସ ଖାଇବା ପରେ ମୃତ୍ୟୁମୁଖରେ ପଡୁଛନ୍ତି । କେପ ଗ୍ରିଫନ ଶାଗୁଣାଙ୍କ ସଂଖ୍ୟା କ୍ରମାଗତ ହ୍ରାସ ପାଇ ବର୍ତ୍ତମାନ ୮ ହଜାର ଭିଅତରେ ସିମୀତ ଥିବା ଏକ ଆକଳନରୁ ଜଣାପଡ଼ିଛି । ସେଥିପାଇଁ ଇଣ୍ଟର ନ୍ୟାଶନାଲ ୟୁନିଅନ ଫର କଞ୍ଜରଭେଶନ ଅଫ ନେଚର ପକ୍ଷରୁ ଏହାକୁ ବିଲୁପ୍ତପ୍ରାୟ ପକ୍ଷୀ ତାଲିକାରେ ସ୍ଥାନିତ କରାଯାଇଛି ।
ଆଡ୍ରେନାଲ ସଙ୍କଟ ହେଉଛି ଆଡ୍ରେନାଲ୍ ଅଭାବର ଏକ ଜଟିଳତା ଯାହା ଏକ ଟ୍ରିଗର ଘଟଣା ପରେ ହୋଇପାରେ । ଲକ୍ଷଣ ହଠାତ୍ ଆରମ୍ଭ ହୁଏ ଏବଂ ଏଥିରେ ଦ୍ୱନ୍ଦ୍ୱ,ଅଇ, ପେଟ ଯନ୍ତ୍ରଣା, ବାନ୍ତି, ଜ୍ୱର ଏବଂ ନିମ୍ନ ରକ୍ତଚାପ ଅନ୍ତର୍ଭୁକ୍ତ ହୋଇପାରେ । ଜଟିଳତା ମଧ୍ୟରେ ବାତ, ଅନିୟମିତ ହୃଦସ୍ପନ୍ଦନ ଏବଂ ଅଙ୍ଗ ବିଫଳତା ଅନ୍ତର୍ଭୁକ୍ତ ହୋଇପାରେ । ଆଡିସନ୍ ରୋଗ, ୱାଟରହାଉସ-ଫ୍ରିଡେରିକସନ ସିଣ୍ଡ୍ରୋମ, କ୍ରନିକ୍ ଗ୍ଲୁକୋକୋର୍ଟିକଏଡ୍ ବ୍ୟବହାର କିମ୍ବା ପିଟୁଇଟାରି ଆପୋଲେକ୍ସି କାରଣରୁ ଆଡ୍ରେନାଲ୍ ଅଭାବ ହୋଇପାରେ । ତଥାପି, ଅଧାରୁ ଅଧିକ ସଙ୍କଟରେ ଲୋକମାନେ ଅନୁଭବ କରନ୍ତି ନାହିଁ ଯେ ସେମାନଙ୍କର ଆଡ୍ରେନାଲ୍ ଅଭାବ ରହିଛି । ଦୀର୍ଘ ସମୟର କର୍ଟିକୋଷ୍ଟିରଏଡ ବ୍ୟବହାର, ସଂକ୍ରମଣ, ଆଘାତ, ଥାଇରୋଟକ୍ସିକୋସିସ୍, କଠିନ ବ୍ୟାୟାମ, ମଦ୍ୟପାନ ଏବଂ ଭାବପ୍ରବଣ ଚାପ ପରେ ଏହି ରୋଗର ଟ୍ରିଗର ହୋଇପାରେ । ଅନ୍ତର୍ନିହିତ ପ୍ରଣାଳୀରେ ସ୍ୱଳ୍ପ କର୍ଟିସୋଲ ହରମୋନ ଯୋଗୁ ଏହି ରୋଗ ହୁଏ । ଉଚ୍ଚ ରକ୍ତ ପୋଟାସିୟମ, ନିମ୍ନ ରକ୍ତ ସୋଡିୟମ ଏବଂ ନିମ୍ନ କର୍ଟିସୋଲ ସ୍ତର ଥିଲେ ଏହି ରୋଗ ନିର୍ଣ୍ଣୟ କରାଯାଏ। ଏକ ଏସିଟିଏଲ ଉତ୍ତେଜନା ପରୀକ୍ଷାଦ୍ୱାରା ଏହି ନିଶ୍ଚିତ କରାଯାଏ  ଅସୁସ୍ଥତା ସମୟରେ ବ୍ୟକ୍ତିର ସାଧାରଣ ସ୍ଟିରଏଡ ମାତ୍ରାକୁ ଦ୍ୱିଗୁଣିତ କରି ପ୍ରତିରୋଧ କରାଯାଏ  ହାଇଡ୍ରୋକୋର୍ଟିସୋନ ଇଞ୍ଜେକ୍ସନ୍ ଦେଇ ଚିକିତ୍ସା ସାଧାରଣତଃ କରାଯାଏ ଯଦିଓ ମିଥାଇଲପ୍ରେଡନିସୋଲୋନ୍ କିମ୍ବା ଡେକ୍ସାମେଥାସୋନ୍ ମଧ୍ୟ ବ୍ୟବହାର କରାଯାଇପାରେ । ଶିରାଭ୍ୟନ୍ତର ତରଳ ପଦାର୍ଥ, ଭାଷୋପ୍ରସର, ଡେକ୍ଡଟ୍ରୋଜ ଏବଂ ଆଣ୍ଟିବାୟୋଟିକ୍ ମଧ୍ୟ ଆବଶ୍ୟକ ହୋଇପାରେ । ପ୍ରାଥମିକ ଆଡ୍ରେନାଲ୍ ଅଭାବ ୧୦୦,୦୦୦ ଲୋକଙ୍କ ମଧ୍ୟରୁ ୫ ଜଣକୁ ପ୍ରଭାବିତ କରୁଥିବାବେଳେ ସେକେଣ୍ଡାରୀ ଆଡ୍ରେନାଲ୍ ଅଭାବ ୧୦୦,୦୦୦ ଲୋକଙ୍କ ମଧ୍ୟରୁ ୨୨ ଜଣକୁ ପ୍ରଭାବିତ କରିଥାଏ । ଆଡ୍ରେନାଲ୍ ଅଭାବ ଥିବା ଲୋକଙ୍କ ମଧ୍ୟରେ ବର୍ଷକୁ ପ୍ରାୟ ୫%ରୁ ୧୦% ଆଡ୍ରେନାଲ୍ ସଙ୍କଟ ଦେଖାଯାଏ । ବୟସ୍କ ଲୋକମାନେ ଅଧିକ ପ୍ରଭାବିତ ହୁଅନ୍ତି  ଆଡ୍ରେନାଲ୍ ଅଭାବ ଥିବା ବ୍ୟକ୍ତିଙ୍କ ମଧ୍ୟରେ ୨୦୦ ଲୋକାରୁ ଜଣେ ଏହି ଜଟିଳତାରୁ ପ୍ରତିବର୍ଷ ମରନ୍ତି । ଏକ ଆଡ୍ରେନାଲ୍ ସଙ୍କଟ ସମୟରେ ମୃତ୍ୟୁ ହେବାର ଆଶଙ୍କା ୨୫%ରୁ ଅଧିକ ଥାଏ ।
ସମ୍ବିତ ଆଚାର୍ଯ୍ୟ, ଜଣେ ଓଡ଼ିଆ କଥାଚିତ୍ର ଅଭିନେତା । ସେ ଓଡ଼ିଆ କଥାଚିତ୍ର ପ୍ରେମ୍ ୱେଡ୍ସ ପ୍ରିୟା ଜରିଆରେ ୨୦୧୧ ମସିହାରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ କଟକ, ବାଳୁଙ୍ଗା ଟୋକା, ଗଞ୍ଜା ଲଢ଼େଇ, ଚଉକା ଛକା ଆଦି ଚଳଚ୍ଚିତ୍ରରେ ଅଭିନୟ କରିଥିଲେ । ସମ୍ବିତ ୨୦୧୮ ମସିହାରେ ଏକ ଓଡ଼ିଆ ଏବଂ ତେଲୁଗୁ ଚଳଚ୍ଚିତ୍ରରେ ଅଭିନୟ କରିବାର ସୁଯୋଗ ପାଇଥିଲେ । ପ୍ରାରମ୍ଭିକ ଜୀବନ ଅଭିନୟ ଜୀବନ ସମ୍ବିତ ୨୦୧୧ ମସିହାରେ ଓଡ଼ିଆ କଥାଚିତ୍ର ପ୍ରେମ୍ ୱେଡ୍ସ ପ୍ରିୟା ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହା ପରେ ସେ ସେହି ବର୍ଷ ବନ୍ଧନ, କଟକ- ଦ ସିଲ୍‌ଭର୍ ସିଟି ଏବଂ ବାଳୁଙ୍ଗା ଟୋକା ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୨ରେ ସମ୍ବିତ ଓଡ଼ିଆ କଥାଚିତ୍ର ବ୍ୟାଡ଼୍ ଗାର୍ଲରେ ଅଭିନୟ କରିଥିଲେ । ବାଳୁଙ୍ଗା ଟୋକାରେ ସମ୍ଭିତ ଜଣେ ଖଳନାୟକ ଭାବରେ ଅଭିନୟ କରିଥିଲେ । ଏହାପରେ ୨୦୧୩ ମସିହାରେ ସଲାମ ସିନେମା ଏବଂ ଚଉକା ଛକା ଚଳଚ୍ଚିତ୍ରରେ ସେ ଅଭିନୟ କରିଥିଲେ । ୨୦୧୪ରେ ଓମ୍, ୨୦୧୪ ଫିଅର ଅଫ ଦ ଇଅର, ଗଞ୍ଜା ଲଢ଼େଇ କଥାଚିତ୍ରରେ ଅଭିନୟ କରିଥିଲେ । ୨୦୧୫ରେ ଲେଖିଚି ନାଁ ତୋର, ଆଶିକ୍ ଚଳଚ୍ଚିତ୍ରରେ ଅଭିନୟ କରିଥିଲେ ସମ୍ବିତ । ସେ ଏସିପି ରଣବୀର, ଛାତି ତଳେ ଡିଂ ଡଂ ଆଦି ଚଳଚ୍ଚିତ୍ରରେ ଅତିଥି କଳାକାର ଭାବରେ ଅଭିନୟ କରିଥିଲେ । ୨୦୧୭ରେ ସମ୍ବିତ ଏବଂ ଝିଲିକ୍ ଭଟ୍ଟାଚାର୍ଯ୍ୟଙ୍କର ଚଳଚ୍ଚିତ୍ର ତମକୁ ଦେଖିଲା ପରେ ମୁକ୍ତିଲାଭ କରିଥିଲା । ୨୦୧୮ରେ ତାଙ୍କର ହାପି ଲକି ଚଳଚ୍ଚିତ୍ର ମୁକ୍ତିଲାଭ କରିଥିଲା । ୨୦୧୮ରେ ସମ୍ବିତଙ୍କର ପ୍ରଥମ ତେଲୁଗୁ ଚଳଚ୍ଚିତ୍ର ଲାଲିଜୋ ଲାଲିଜୋ ମୁକ୍ତିଲାଭ କରିବାର ଅଛି । ଅଭିନେତ୍ରୀ ରିୟା ଦେଙ୍କ ସ‌ହ ସମ୍ବିତଙ୍କର ଚଳଚ୍ଚିତ୍ର ଯୋଉଠି ଥିଲେ ବି ତୁ ମୋରର ସୁଟିଂ ଆରମ୍ଭ ହେବାକୁ ଯାଉଛି । ସ୍ୱମିତ ବିଶ୍ୱନାଥ ଚଳଚ୍ଚିତ୍ରରେ ଅଭିନୟ କରୁଛନ୍ତି ଏବଂ ତାଙ୍କର ଆଗାମୀ ଚଳଚ୍ଚିତ୍ର ପ୍ରେମ ପାଇଁ ମହାଭାରତ ସୁଟିଂ ଆରମ୍ଭ ହେବାକୁ ଯାଉଛି । ଦୂରଦର୍ଶନ ସମ୍ବିତ ତରଙ୍ଗ ଟିଭିରେ ପ୍ରସାରିତ କାର୍ଯ୍ୟକ୍ରମ କିଏ ହେବ ମୋ ହିରୋଇନର ୩ୟ ସଂସ୍କରଣରେ ବିଚାରକ ଭାବରେ କାର୍ଯ୍ୟ କରିଥିଲେ । ଏହପରେ ସେ ସାର୍ଥକ ଟିଭିରେ ପ୍ରସାରିତ କାର୍ଯ୍ୟକ୍ରମ ରଜ କୁଇନ୍‌ର ୫ମ ସଂସ୍କରଣରେ ବିଚାରକ ଭାବରେ କାର୍ଯ୍ୟ କରିଥିଲେ ।
ରାଷ୍ଟ୍ରୀୟ ସଞ୍ଚୟ ପ୍ରମାଣପତ୍ର ବା ଏନଏସସି   ହେଉଛି ଭାରତ ସରକାରଙ୍କଦ୍ୱାରା ପ୍ରଚଳିତ ସଞ୍ଚୟ ବଣ୍ଡ, ଯାହାକି ମୁଖ୍ୟତଃ କ୍ଷୁଦ୍ର ସଞ୍ଚୟ ଏବଂ ଆୟକର ରିହାତି ନିମନ୍ତେ ଭାରତରେ ଜାରି କରାଯାଇଥିଲା । ଭାରତୀୟ ଡାକ ସେବାର ସଞ୍ଚୟ ଯୋଜନାର ଏହା ଅନ୍ତର୍ଗତ । ଏହି ପ୍ରମାଣପତ୍ର ଭାରତର ଯେକୌଣସି ଡାକଘରୁ କିଣାଯାଇପାରିବ । ଏହା ଉଭୟ ପାଞ୍ଚ ବର୍ଷ ଏବଂ ଦଶ ବର୍ଷ ପରିପକ୍ୱତା ହିସାବରେ ଛଡ଼ା ଯାଇଥାଏ । ଏହାକୁ ଦେଖାଇ ବ୍ୟାଙ୍କରେ ଋଣ ମଧ୍ୟ ନେଇହୁଏ । ନିବେଶକାରୀ ଆୟକର ସଂହିତା ୮୦ସି ଅଧୀନରେ ଜମାରାଶି ଉପରେ ଆୟକର ଛାଡ଼ ପାଇଥାନ୍ତି । ସ୍ୱାଧୀନତା ପରେ ଦେଶ ଗଠନ ପାଇଁ ଆବଶ୍ୟକୀୟ ଅର୍ଥ ନିମିତ୍ତ ଏହି ପ୍ରମାଣପତ୍ର ଗୁଡ଼ିକ ଭାରତ ସରକାରଙ୍କଦ୍ୱାରା ବହୁଳ ଭାବରେ ପ୍ରଚାର ଏବଂ ପ୍ରସାର କରାଯାଇଥିଲା । ପ୍ରମାଣପତ୍ର କାଗଜର ବନ୍ଦ କାଗଜରେ ଏହି ପ୍ରମାଣପତ୍ର ପ୍ରଦାନ ୨୦୧୬ରୁ ବନ୍ଦ କରିଦିଆଗଲା । ଏହା ବଦଳରେ ଇଲେକ୍ଟ୍ରୋନିକ ଉପାୟରେ ଏହି ପ୍ରମାଣପତ୍ର ପ୍ରଦାନ କରାଯାଉଛି ।
ତୁ ମୋ ଲଭ୍ ଷ୍ଟୋରୀ ୨, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟି ୨୦୧୯ ମସିହାର ରଜ ସମୟରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟି ୨୦୧୭ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ତୁ ମୋ ଲଭ୍ ଷ୍ଟୋରୀର ୨ୟ ଭାଗ । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଶୁଭେନ୍ଦୁ ସାହୁ ଏବଂ କଥାଚିତ୍ରଟିର ତରଙ୍ଗ ସିନେ ପ୍ରଡକ୍ସନ ଓ କୁହୁ ସିନେ ପ୍ଲିକ୍ସ ବ୍ୟାନନରେ ନିର୍ମାଣ କରାଯାଇଥିଲା । ନିର୍ଦ୍ଦେଶକ ତାପସ ସରଘରିଆ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ସଂଳାପ ରଚନା କରିଥିଲେ ଦିଲୀପ ଚୌଧୁରୀ ଓ ଅନ୍ତର୍ଜାମୀ ସରଘରିଆ । କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଦେବୀଦତ୍ତ ମହାନ୍ତି ଓ ରଞ୍ଜନ ଶତପଥୀ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସ୍ୱରାଜ ବାରିକ, ଭୂମିକା ଦାଶ, ସିଦ୍ଧାନ୍ତ ମହାପାତ୍ର ଓ ଅନୁ ଚୌଧୁରୀ । ସୁଭାଶିଷ ଶର୍ମା, ନମ୍ରତା ଦାସ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସ୍ୱରାଜ ବାରିକ ଭୂମିକା ଦାଶ ସିଦ୍ଧାନ୍ତ ମହାପାତ୍ର ଅନୁ ଚୌଧୁରୀ ନମ୍ରତା ଦାସ ସୁଭାଶିଷ ଶର୍ମା ପାର୍ଥ ସାରଥୀ ରାୟ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଗୀତିକାର ବସନ୍ତରାଜ ସାମଲ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଅନନ୍ୟା ଶ୍ରୀତମ ନନ୍ଦ, ଲୋପମୁଦ୍ରା ଦାଶ, ଦୀପ୍ତିରେଖା ପାଢ଼ୀ, ସବିଶେଷ ମିଶ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
କଣ୍ଟାବଣିଆ, ନୟାଗଡ଼ ଜିଲ୍ଲାର ଶରଣକୁଳ ତହସିଲ ଅନ୍ତର୍ଗତ ଏକ ଛୋଟ ଗ୍ରାମ । ଅବସ୍ଥିତି ଏହା ଜିଲ୍ଲା ସଦର ମହକୁମା ନୟାଗଡ଼ଠାରୁ ୦୭ କି.ମି. ଏବଂ ଶରଣକୁଳଠାରୁ ୧୭ କି.ମି. ଦୂରରେ ଅବସ୍ଥିତ । ଜନସଂଖ୍ୟା ୨୦୧୧ ଜନଗଣନା ଅନୁସାରେ ଗାଁର ମୋଟ ଜନସଂଖ୍ୟା ୧୧୨୯ । ତନ୍ମଧ୍ୟରୁ ପୁରୁଷ ସଂଖ୍ୟା ୬୦୩ ଏବଂ ମହିଳା ସଂଖ୍ୟା ୫୨୬ । ସମୁଦାୟ ଘର ସଂଖ୍ୟା ୨୭୫ । ଏହି ଗ୍ରାମର ସାକ୍ଷରତା ହାର ଓଡ଼ିଶାର ସାକ୍ଷରତା ହାରଠାରୁ ଅଧିକ । ସ୍ଥାନୀୟ ଲୋକେ ମୂଖ୍ୟତଃ ଓଡ଼ିଆ ଭାଷା ବ୍ୟବହାର କରିଥାନ୍ତି ।
ବ୍ରହ୍ମାନନ୍ଦ ପଣ୍ଡା  ୩ ଅପ୍ରେଲ ୧୯୪୯   ୩୦ ଜାନୁଆରୀ ୨୦୧୦  ଜଣେ ଭାରତୀୟ ରାଜନେତା । ସେ ବିଜୁ ଜନତା ଦଳର ପ୍ରତିନିଧି ଭାବରେ ଜଗତସିଂହପୁର ଲୋକ ସଭା ନିର୍ବାଚନ ମଣ୍ଡଳୀରୁ ୧୪ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବ୍ରହ୍ମାନନ୍ଦ ୧୯୪୯ ମସିହାର ଅପ୍ରେଲ ମାସ ୩ ତାରିଖରେ ଜଗତସିଂହପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପତ୍ନୀଙ୍କ ନାମ ନମିତା ପଣ୍ଡା । ରାଜନୈତିକ ଜୀବନ ବ୍ରହ୍ମାନନ୍ଦ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ୨୦୦୪ ଭାରତୀୟ ସାଧାରଣ ନିର୍ବାଚନରେ ସେ ଜଗତସିଂହପୁର ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲରିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୪ଶ ଲୋକ ସଭାକୁ ନିର୍ବାଚିତ ହୋଇଥିଲେ, ଯେଉଁଠରେ ସେ ଜଣେ ସାଂସଦ ଭାବରେ ୨୦୦୪ ମସିହାରୁ ୨୦୦୯ ମସିହାଯାଏଁ କାର୍ଯ୍ୟ କରିଥିଲେ । ମୃତ୍ୟୁ ବ୍ରହ୍ମାନନ୍ଦ ୨୦୧୦ ମସିହାର ଜାନୁଆରୀ ମାସ ୩୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୦ ବର୍ଷ ବୟସ ହୋଇଥିଲା ।
ନଟୁ, ଭାରତ ଓ ପାକିସ୍ଥାନର ଏକ ପାରମ୍ପାରିକ ଖେଳ ।ଏହି ଖେଳ ବିଶେଷ କରି ଗ୍ରାମାଞ୍ଚଳରେ ଖେଳାଯାଏ । କନ୍ନଡ ଓ ତାମିଲ ଭାଷାରେ ଏହାକୁ  'ବମ୍ବରମ'  ତଥା ହିନ୍ଦୀ ଓ ଉର୍ଦ୍ଦୁ ଭାଷାରେ  'ଲଟ୍ଟୁ'  କୁହାଯାଏ । ନଟୁ କାଠରେ ତିଆରି ହୋଇଥାଏ । ଏହାର ଉପର ଅଂଶ ପେଟୁଆ ଓ ନିମ୍ନଭାଗ କ୍ରମଶ ଗୋଜିଆ ହୋଇଆସିଥାଏ । ଏହାର ଠିକ ମଝିରେ ଲମ୍ବ ପଟରେ ଏକ ଲୁହା କଣ୍ଟା ଭେଦକରାଯାଇଥାଏ । ଏହି କଣ୍ଟା ସାହାଯ୍ୟରେ ନଟୁ ଘୁରିଥାଏ । ନଟୁର ନିମ୍ନାର୍ଧକୁ ଏକ ସୂତାଦ୍ୱାରା ଗୁଡାଇ, ଭୂଇଁ ଉପରକୁ ଛାଟି ଦେଇ, ସୂତାଟିକୁ ନିଜ ଆଡକୁ ଟାଣିଆଣିଲେ ନଟୁଟି ବହୁ ସମୟ ପର୍ଯ୍ୟନ୍ତ ଭୂଇଁରେ ଘୁରିବୁଲେ । ଏହି ଘୁରି ବୁଲୁଥିବା ସମୟରେ, ସୂତା ସାହାଯ୍ୟରେ ନଟୁଟିକୁ ଉଠାଇ ଆଣି ହାତ ପାପୁଲି ଉପରେ ମଧ୍ୟ ଘୁରାଯାଇପାରେ । ଖେଳ ବିଧି ନଟୁ ଖେଳରେ ଖେଳାଳି ସଂଖ୍ୟାରେ କୌଣସି କଟକଣା ନଥାଏ । ସବୁ ଖେଳାଳି ଏକାଠି ନଟୁ ଘୁରାନ୍ତି ଓ ସୂତା ସାହାଯ୍ୟରେ ନଟୁକୁ ହାତକୁ ଉଠାଇ ନିଅନ୍ତି । ହାତକୁ ଉଠାଇନେବା ପ୍ରକ୍ରିୟାକୁ  'ଆପୁ'  କୁହନ୍ତି । ଯେଉଁ ଖେଳାଳି ସବୁଠୁ ଶେଷରେ ଆପୁ କରେ, ତାହାର ନଟୁକୁ ଭୂଇଁରେ ତିଆରି ଏକ ବୃତ୍ତ ମଧ୍ୟରେ ରଖାଯାଏ ଓ ଅନ୍ୟମାନେ ନିଜ ନଟୁ ସାହାଯ୍ୟରେ ଏହି ନଟୁକୁ ଆଘାତ କରି,ବୃତ୍ତ ମଧ୍ୟରୁ ହଟେଇବାକୁ ଚେଷ୍ଟାକରନ୍ତି । ନଟୁଟି ବୃତ୍ତ ମଧ୍ୟରୁ ବାହାରିଗଲେ, ପୁଣି ଥରେ ସମସ୍ତଙ୍କୁ  'ଆପୁ'  କରିବାକୁ ପଡେ ।
ସରହପାଦ ଓ ସରହ ଏଠାକୁ ଫେରାଇ ଆଣିଥାନ୍ତି । ସରହପା ବୌଦ୍ଧ ଧର୍ମର ଜଣେ ମହାସିଦ୍ଧ ଥିଲେ । ଜୀବନକାଳ ସିଦ୍ଧ କବିମାନଙ୍କ ମଧ୍ୟରେ ସିଦ୍ଧଚାର୍ଯ ସରହପା ଆଦି ସିଦ୍ଧ ବା ସର୍ବ ପ୍ରାଚୀନ ସିଦ୍ଧ ଭାବେ ପରିଚିତ। ସେ ଥିଲେ ଜଣେ ବ୍ରାହ୍ମଣ ଭିକ୍ଷୁ । ତାଙ୍କ ପିତା ଥିଲେ ଜଣେ ବ୍ରାହ୍ମଣ,ମାତ୍ର ମାତା ଥିଲେ ନୀଚକୁଳ ସମ୍ଭୁତ।। ଲାମା ତାରନାଥଙ୍କ ବିବରଣୀ ଅନୁସାରେ ସରହପାଙ୍କ ଜନ୍ମ ଓଡ଼ିଶାରେ। ସେ ଥିଲେ  "ଉଡ୍ଡ଼ୀୟା" ର ଅଧିବାସୀ ।'ପାଗ-ସମ-ଯୋଂଗ୍-ଯାଂଗ୍' ପୁସ୍ତକ ଅନୁସାରେ ସେ ପ୍ରାଚ୍ୟ ଦେଶର ଲୋକ ସୂଚିତ। ପ୍ରାଚ୍ୟ ଦେଶରେ ଉଡ୍ଡ଼ୀୟମାନେ ଅନ୍ତର୍ଭୁକ ହେଉଥିବାରୁ ସରହପାଙ୍କ ଜନ୍ମ ଜେ, ଓଡ଼ିଶାରେ ଏଥିରେ ସନ୍ଦେହର ଅବକାଶ ନାହି।ସେ ଓଡ଼ିଶାରେ ଅଧ୍ୟୟନ କରିସାରିବା ପରେ ଉଚ୍ଚ ଶିକ୍ଷା ପାଈଁ ବାହାରକୁ ଯାଇଥିଲେ। ପରେ ସେ ସେଠାରେ କିଛିକଳା ଅଧ୍ୟାପନା କାର୍ଯ୍ୟରେ ନିଯୁକ୍ତ ହୋଇଥିଲେ । ପରେ ସେ ନାଳନ୍ଦା ଯାତ୍ରା କରି ସେଠାରେ  'ଶର' ତିଆରି କରୁଥିବା ଜଣେ ବ୍ୟକ୍ତିଙ୍କ କନ୍ୟାଙ୍କୁ ବିବାହ କରିଥିଲେ।ଏହାପରେ ସେ ସଦା ସର୍ବଦା ହାତରେ ଏକ ସର ଧାରଣ କଲେ ।ଶର ପ୍ରସ୍ତୁତ କରୁଥିବା ସମ୍ପ୍ରଦାୟରେ ବିବାହ ହେତୁ ହାତରେ ସର୍ବଦା ଶର ଧାରଣ କରୁଥିବାରୁ ତାଙ୍କ ନାମ ହୋଇଥିଲା ସରହପା। ସେ ରାହୁଳ ଭଦ୍ର,ମହାଶବର,ସରହ,ଆଚାର୍ଯ୍ୟ, ଆଦି ନାମରେ ନାମିତ ହୋଇଥିଲେ। ରଚନାବଳୀ ସରହପା ତାହାଙ୍କର ଚର୍ଯାପଦର ଅନେକ ରଚନା ନିମନ୍ତେ ଖ୍ୟାତ । ସେ 25ଟି ଗ୍ରନ୍ଥର ରଚୟିତା। ଏହି ଗ୍ରନ୍ଥ ମଧ୍ୟରେ ତାଙ୍କର  'ଦୋହାକୋଷ'  ଅନ୍ୟତମ। ଚର୍ଯା ଗୀତିକାରେ ଥିବା ତାଙ୍କର 4ଟି ଗିତିକା ହେଲା 22,32,38,39 ନମ୍ବର ଗିତିକା। ସେ ତାଙ୍କ ଗିତିକାରେ ନିଜକୁ ଅଚିନ୍ତ୍ୟ ଯୋଗୀ ଭାବରେ ସୂଚାଇଛନ୍ତି। ଜନ୍ମ,ମରଣ,ସ୍ଥିତି ସଂପର୍କରେ ସେ ନିର୍ବିକଳ୍ପ। ଏ ସବୁରେ ସେ ପ୍ରଭେଦ ଦେଖି ନାହାନ୍ତି। ତେଣୁ ଏସବୁରେ ଆନ୍ତରିକତା ଆଣିବା ପାଈଁ ସେ ସାଧନାର ଜଟିଳ ପଥ ପରିହାର କରିବା ପାଈଁ ସେ ପରାମର୍ଶ ଦିଅନ୍ତି।ସହଜ ମାର୍ଗ ଅବଲମ୍ବନ କରି ନିଜ ମଧ୍ୟରେ ଥିବା ଅନ୍ତର୍ନିହିତ ତତ୍ତ୍ୱକୁ ଉପଲବ୍ଧି କରିବା ପାଈଁ ସେ କହିଛନ୍ତି। ତାଙ୍କ  'ମନଃ ଶିକ୍ଷା ଚର୍ଯା' ରେ  'ନୈକାଚର୍ଯା' ତାଙ୍କର ଏକ ରୂପ ଗିତିକା। ଏଥିରେ ସେ କହିଛନ୍ତି,କାୟା ରୂପକ ନୈକାରେ ବିଶୁଦ୍ଧ ମନକୁ ହାଲୁକା କରି ଏବଂ ସଦଗୁରୁ ଅନୁସାରେ ହାତରେ ମଙ୍ଗ ଧରି ସ୍ଥିର ଚିତ୍ତରେ ସେହି ନୈକାକୁ ଆଶ୍ରୟ କରିବା ପାଈଁ ସେ ଉପଦେଶ ଦେଇଛନ୍ତି। ଶୂନ୍ୟ ସାଧନା ଏବଂ କାୟା ସାଧନା ତାଙ୍କ ଗୀତିକାରେ ସ୍ଥାନ ପାଇଛି। ସେ କହନ୍ତି ଘୋର ଅନ୍ଧକାରରେ ଚନ୍ଦ୍ରକାନ୍ତ ମଣି ଯେଭଳି ଆଲକ ବିଛୁରିତ କରେ ଠିକ ସେହିପରି ପରମ ମହାସୁଖ ମଧ୍ୟ ମନୁଷ୍ୟର ଅଶେଷକୁ ଦୁରିତ ହରଣ କରି ତାକୁ ନିର୍ୱାଣ ପଥ ଦର୍ଶାଇଏ। ତେଣୁ ସେ କହିଛନ୍ତି-  "ଯଦି ମନ ପବନ ନ ସଂଚରଇରବି ସସୀ ନାହିଁପବସେ ତହି ବଟ ଚିତ୍ତ ବିସାମକରୁ ସରେହେ କହିଓ ଭୱସେ । ଘୋର ଅନ୍ଧାରେ ଚନ୍ଦ୍ରମଣି ଜିମି ଉତ୍ ଜୋଳା କରେଇ ପରମ ମହାସୁଖ ଏଣୁ କଣେ ହୁରିଓ ଅଶେଷ ହରେଇ ।
ରାବଣ  ( ଇଂରେଜୀରେ ) ୨୦୧୦ରେ ନିର୍ମିତ ଏକ ମୂଳ ତାମିଲ୍ ଫିଲ୍ମ ଯାହାକି ପୁରାଣ ବର୍ଣିତ ରାବଣର ଚରିତ୍ରର ଗୁଣଭିତ୍ତିକ ଆଧାରରେ ନିର୍ମିତ ଏକ ସ୍ୱତନ୍ତ୍ର ସ୍ୱାଦର ଫିଲ୍ମ  । ଏହା ଏକା ସାଙ୍ଗରେ ତାମିଲ ଟ ହିନ୍ଦୀରେ ନିର୍ମିତ ହେଇଥିଲା । ଯଦିଓ ହିନ୍ଦୀରେ ଏହି ଫିଲ୍ମକୁ ରାବଣ କୁହାଯାଉଥିଲା , ତାମିଲରେ ଏହାର ନାମ ମଧ୍ୟ ରାବଣ ଥିଲା । ପରେ ଏହା ତେଲୁଗୁ ଭାଷାରେ ମଧ୍ୟ ନାମରେ ନିର୍ମିତ ହେଲା । ତିନୋଟି ଭାଷାର ଫିଲ୍ମ ଏକସଙ୍ଗରେ ରିଲିଜ ହେଇଥିଲା । ମୁଖ୍ୟ ଭୂମିକାରେ ବିକ୍ରମ , ଏଇସଜ୍ଯା ରାୟ ବଚନ , ଓ ପୃଥୀରାଜ ଅଭିନୟ କରିଥିଲେ । ଏହି ଫିଲ୍ମ ଟିକୁ ପୁରସ୍କାର ପ୍ରାପ୍ତ ନିର୍ମାତା, ନିର୍ଦ୍ଦେଶକ ,ଲେଖକ ମଣିରତ୍ନମ ନିର୍ମାଣ କରିଥିଲେ । ରାମାୟଣର ରାବଣ ଓ ଫିଲ୍ମ ରାବଣର କାହାଣୀର ତଥ୍ୟରେ ସମାନତା ପୁରାଣ ଯୁଗରେ ରାବଣ ରାମଙ୍କ ପତ୍ନୀଙ୍କୁ ଅପହରାନ କରି ନେଇ ପ୍ରତିଶୋଧ ନେବାର ଦୃଷ୍ଟାନ୍ତ ପାରି ଏଥିରେ ମଧ୍ୟ ମୁଖ୍ୟ ଅଭିନେତା , ଯିଏ କି ଜଣେ ଦୁର୍ଦ୍ଧଶ ପୋଲିସ ଅଫିସର ଭୂମିକାରେ ଅପରାଧୀ ତଥା ମାଫିଆ ନେତାଙ୍କ ସହ ସଙ୍ଗର୍ଷ ରତ ଥିଲେ ଓ ଅପରାଧୀ ତାଙ୍କ ପତ୍ନୀଙ୍କୁ ଅପହରଣ କରିନେଇ ପୋଇସ ଅଫିସରଙ୍କ ଉପରେ ଚାପ ପକେଇବାକୁ ସତତ ଉଦ୍ୟମ କରିଥିଲା । ନିର୍ମାଣ ହେବା ଆଗରୁ ହିଁ ଚଳଚ୍ଚିତ୍ରଟି ସମାଲୋଚକଙ୍କ ଦୃଷ୍ଟି ଆକର୍ଷଣ କରିଥିଲା ,ମଣିରତ୍ନମଙ୍କ ପରି ପ୍ରତିଷ୍ଠିତ ନିର୍ମାତା / ନିର୍ଦ୍ଦେଶକ ଏହି ଧାରାବାହିକତାରୁ ବାହାରି ନୂଆ ପ୍ରକାର କାହାଣୀ ନେଇ ଆରମ୍ଭ କଲା ବେଳକୁ । କେଆର୍ଲ , ତାମିଲନାଡୁଠାରୁ ଅରନ୍ଭ କରି ଭାରତର ବିଭିନ୍ନ ସ୍ଥାନରେ ଏହାର ନିର୍ମାଣ ପାଇଁ ଲୋକେସନ ବ୍ୟବହାର କରା ଯାଇଥିଲା।ଏକ ନୂତନ ଢଙର କାହାଣୀ , ଗତିଶୀଳ ଘଟଣା ବଳି , ଓ ସୁନ୍ଦର ନିର୍ଦ୍ଦେଶନା ପାଇଁ ଏହି ଚିତ୍ର ବାଣିଜ୍ୟିକ ଦୃଷ୍ଟିକୋଣରୁ ମଧ୍ୟ ଖୁବ ଭଲ ବ୍ୟବସାୟ କରିଥିଲା । ଚରିତ୍ରାଭିନୟ ଓ ପୌରାଣିକ ରବଣ କଥାର ପ୍ରତିପକ୍ଷ ଚରିତ୍ର ସବୁ ଅନ୍ତର୍ଜାତିକ ଫିଲ୍ମ ମହୋତଶବରେ ରାବଣ ୬୭ ଭେନିସ ଫିଲ୍ମ ଉତ୍ଶବରେ ପ୍ରଦର୍ଶିତ ହେଇଥିବା ରାବଣ କୁ ଖୁବ ପ୍ରଶଂସିତ ମତାମତ ମିଳିଥିଲା ସମାଲୋଚକମାନଙ୍କ ମହଲରୁ । ସେଠାରେ ତାଙ୍କର କୃତି ପାଇଁ ନିର୍ମାତା/ ନିର୍ଦ୍ଦେଶକ ମଣିରନତମ ପୁରସ୍କୃତ ହେଇଥିଲେ । ବୁସନ ଅନ୍ତର୍ଜାତିକ ଫିଲ୍ମ ମେଳାରେ ମଧ୍ୟ ଏହା ପ୍ରଦର୍ଶିତ ହେଇ ପୁରସ୍କୃତ ହେଇଥିଲା ବିଦେଶୀ ଭାଷା ଫିଲ୍ମ ଭାବରେ । ସାନ ଫ୍ରାନସିକକୋ ଉତ୍ଶାବରେ ମଧ୍ୟ ରାବଣ ପ୍ରଦର୍ଶିତ ହେଇଥିଲା । ବିବାଦ କର୍ଣାଟକରେ ପ୍ରଦର୍ଶିତ ହେଲା ବେଳେ ଉଭୟ ଭାଷାର ଫିଲ୍ମ ଏକ ସଙ୍ଗେ ବିଭିନ୍ନ ଥିଏଟରରେ ପ୍ରଦର୍ଶନ ହେବାରୁ ଫିଲ୍ମ ମହଲରେ ତାକୁ ନେଇ ବିବାଦ ଉଠି ତାହାର ପ୍ରଦର୍ଶନ ବ୍ୱାନ୍ଧ ହେଇଯାଇଥିଲା । ଲୋକମତ ସମାଲୋଚନାତ୍ମକ ଦୃଷ୍ଟିକୋଣ ରାମାୟଣର ସମସ୍ତ ମୁଖ୍ୟ ଚରିତ୍ରକୁ ଆଧୁନିକ ରୂପ ଦେଇ ଅବତାରଣା କରାଯାଇଥିବାରୁ , କିଛି ସମାଲୋଚକ ତଥା ବିଦ୍ୱାନ ଏହାକୁ ପସନ୍ଧ କରି ନ ଥିଲେ । କିନ୍ତୁ ଚିତ୍ରରେ ସିତାଙ୍କ ନୂତନ ଅବତାର ଭୁମୁକାରେ ଆସିଥିବାଏଈଶ୍ୱର୍ଜାର୍ୟା ରାୟଙ୍କ ଅଭିନୟ ଖୁବ ଜୀବନ୍ତ ହେଇଥିବାର ସମସ୍ତେ ସ୍ୱୀକାର କରିଥିଲେ । ସମ୍ମାନ ଓ ପୁରସ୍କାର ରାବଣ ଅନ୍ତର୍ଜାତିକ ସ୍ତରରେ ଭାରତୀୟ ଭାଷାରେ ହେଇଥିଲେ ଭି ଅନେକ ପୁରସ୍କାର ଓ ମନୋନୟନ ହାସଲ କରିଥିଲା । ଏହାକୁ ଏକ ଅନବଦ୍ୟ ଫିଲ୍ମ ହିସାବରେ ଗ୍ରହଣ କରାଯାଇ ତାକୁ ଦୃଷ୍ଟାନ୍ତ ହିସାବରେ ଫିଲ୍ମ ମିଉଜିଅମ ରେ ମଧ୍ୟ ସ୍ଥାନିତ କରାଯାଇଛି ।
ଆପୋଲୋ-୬  ଚନ୍ଦ୍ର ଅଭିଯାନ   ( -502 ଭାବେ ମଧ୍ୟ ନାମିତ) ଆପୋଲୋ ଅଭିଯାନ ଶୃଙ୍ଖଳାରେ ଦ୍ୱିତୀୟ ମାନବ ରହିତ - ଅଭିଯାନ  । ଏହାବାଦ ଏହି ପରୀକ୍ଷଣରେ ରକେଟଯାନର ଆରୋହଣ, ଅବତରଣ ପ୍ରକ୍ରିୟା ସହ ପୁନଃ ସଂଚାଳନ ପ୍ରକ୍ରିୟାର ମୂଲ୍ୟାୟନ କରିବା । ଏଥିସହ ଏହା ମଧ୍ୟ ଥିଲା ଅପୋଲୋ ଅଭିଯାନର ଶେଷ ମାନବ ରହିତ ଅପୋଲୋ ଅଭିଯାନ ଯେଉଁଥିରେ ସାଟର୍ଣ୍ଣ-ଭି ମଡେଲ ରକେଟ ବ୍ୟବହାର କରାଯାଇଥିଲା । ଏହି ପରୀକ୍ଷଣର ମୂଖ୍ୟ ଉଦ୍ଦେଶ୍ୟ ଥିଲା ସାଟର୍ଣ୍ନ ଭି ମଡେଲ ରକେଟର - ବା ପୃଥିବୀ କକ୍ଷରୁ ଚନ୍ଦ୍ରର କକ୍ଷକୁ ସ୍ଥାନାନ୍ତରଣ ଗତିର ସଠିକତା ଏବଂ ସଫଳତା ପରୀକ୍ଷା କରିବା । ଅଭିଯାନ ସଂପର୍କରେ ଏପ୍ରିଲ ୪, ୧୯୬୮ରେ ହୋଇଥିବା ଏହି ପରୀକ୍ଷଣ ପ୍ରାରମ୍ଭରୁ ହିଁ ସମସ୍ୟାର ସମ୍ମୁଖିନ ହୋଇଥିଲା । ଉଡାଣର ୨ ମିନିଟ ପରେ ମହାକାଶ ଯାନରେ ପ୍ରାୟ ୩୦ ସେକେଣ୍ଡ ପାଇଁ ଏକ କମ୍ପନ ଅନୁଭୂତ ହୋଇଥିଲା । ରକେଟରେ ବ୍ୟବହୃତ ତରଳ ଇନ୍ଧନର ଜ୍ୱଳନରେ ଅସ୍ଥିରତା ଏହାର ଏକ କାରଣ ହୋଇପାରେ । ପ୍ରଥମ ଚରଣ ସମାପ୍ତ ହେବା ପରେ ପରେ, ଦ୍ୱିତୀୟ ଚରଣରେ ପୁଣି ଯାନ୍ତ୍ରିକ ସମସ୍ୟା ଲାଗି ରହିଲା । ଇଞ୍ଜିନ-୨ରେ ଅଚାନକ ସମସ୍ୟା ଦେଖା ଦେବାରୁ ଏହାକୁ ବନ୍ଦ କରିଦିଆଗଲା । ପୁଣି ଦୁଇ ସେକେଣ୍ଡ ବାଦ ଇଞ୍ଜିନ ସଂଖ୍ୟା-୩ ମଧ୍ୟ ଯାନ୍ତ୍ରିକ ସମସ୍ୟା କାରଣରୁ ବନ୍ଦ ହୋଇଗଲା । ଏସ୍ ଆଇବିର ତୃତୀୟ ଚରଣ ଉଡାଣରେ ମଧ୍ୟ କ୍ଷତିପୂର୍ତ୍ତି ନିମିତ୍ତ ସାମାନ୍ୟରୁ ୨୯ ସେକେଣ୍ଡ ଅଧିକ ଜଳିବା ପରେ ମଧ୍ୟ ଏହା ଆଶାନୁପୂପ ପ୍ରଦର୍ଶନ କରିପାରି ନ ଥିଲା । ତେବେ ଅପୋଲୋ-୬ ପୃଥିବୀ କକ୍ଷ ପରିକ୍ରମା କଲାବେଳେ ଯାନସ୍ଥିତ ୭୦ ମି.ମି କ୍ୟାମେରା ସାହାଯ୍ୟରେ ଭୂପୃଷ୍ଠର କିଛି ଚିତ୍ର ଉତ୍ତୋଳିତ ହୋଇଥିଲା । ଏହି ଚିତ୍ରଗୁଡ଼ିକ ପରବର୍ତ୍ତୀ ସମୟରେ ପୃଥିବୀର ତଟୀୟ କ୍ଷେତ୍ରର ଭୌଗୋଳିକ ଅଧ୍ୟୟନ ପାଇଁ ବିଶେଷ ସହାୟକ ହୋଇଥିଲା । ଯାନରେ ଥିବା କ୍ୟାମେରାରେ ସଂଯୁକ୍ତ ଆମେରିକା, ଆଟଲାଣ୍ଟିକ ମହାସାଗର, ଆଫ୍ରିକା ତଥା ପଶ୍ଚିମ-ପ୍ରଶାନ୍ତ ମହାସାଗରର କିଛି ଅଂଶର ଉଚ୍ଚ ରିଜୋଲ୍ୟୁସନ ଯୁକ୍ତ ଫଟୋଚିତ୍ର ଉତ୍ତୋଳିତ ହୋଇଥିଲା । ଅନୁସନ୍ଧାନ ଏବଂ ତୃଟି ସଂଶୋଧନ ପରୀକ୍ଷଣ ବେଳେ ଦେଖାଦେଇଥିବା ଅସାମାନ୍ୟ କମ୍ପନର କାରଣ ବିଷୟରେ ଅବଗତ ହେବାପରେ, ଏହାର ସମାଧାନ ସ୍ୱରୂପ ଯାନରେ ଥିବା ଖାଲିସ୍ଥାନକୁ ହିଲିୟମ ଗ୍ୟାସଦ୍ୱାରା ଭରିଦିଆଗଲା । ତେବେ ଇଞ୍ଜିନର ଅଚାନକ ଅଚଳ ହୋଇଯିବା ଘଟଣାରେ ଏହା ଜଣାପଡିଲା ଯେ, ଇଞ୍ଜିନକୁ ତରଳ ଇନ୍ଧନ ଯୋଗାଉଥିବା ପ୍ରବାହିତ ପଥରେ କିଛି ଅଂଶ କମ୍ପନ ତଥା ଅକସ୍ମାତ ଚାପ କମିଯିବା ଯୋଗୁଁ ନଷ୍ଟ ହୋଇଯାଇଥିବାର ଜଣାଗଲା ।
ଅରୁଣା ବିଶ୍ୱାସ ଜଣେ ବଙ୍ଗଳାଦେଶୀ ଦୂରଦର୍ଶନ, ମଞ୍ଚ ଏବଂ କଥାଚିତ୍ର ଅଭିନେତ୍ରୀ । ସେ ଜଣେ ବଙ୍ଗଳାଦେଶୀ ଦୂରଦର୍ଶନରେ କିଛି ଧାରାବାହିକର ନିର୍ଦ୍ଦେଶନା ମଧ୍ୟ ଦେଇଛନ୍ତି । ପରିବାର ବିଶ୍ୱାସ ହେଉଛିନ୍ତି ଯାତ୍ରା କାର୍ଯ୍ୟକର୍ତ୍ତା ଅମାଲେଣ୍ଡୁ ବିଶ୍ୱାସ ଏବଂ ଜ୍ୟୋତ୍ସ୍ନା ବିଶ୍ୱାସଙ୍କ ଝିଅ । ଅଭିନୟ ଜଗତ ଅରୁଣା ବିଶ୍ୱାସ ୧୯୮୬ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ସେ ଯାତ୍ରାଭିଜନ ପ୍ରଡକ୍ସନ ହାଉସ୍‌ର ସଭାପତି ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହା ସୁଦ୍ଧା ସେ ୧୦୦ରୁ ଅଧିକ ଚଳଚ୍ଚିତ୍ରରେ ଅଭିନୟ କରିଛନ୍ତି । କାନାଡ଼ାରେ ୬ ବର୍ଷ ରହିବା ପରେ ସେ ବାଂଲାଦେଶ ଫେରି ଆସିଥିଲେ । ଏହାପରେ ସେ ଚେନାଲ୍ ଆଇ ପାଇଁ ଏକ ଦୂରଦର୍ଶନ ଧାରାବାହିକ ଓନ୍ନରକମେର ଲଜ୍ଜୋର ନିର୍ଦ୍ଦେଶନା ଦେଇଥିଲେ । ତା ପରେ ସେ କାଜୀ ନାଜରୁଲ ଇସଲାମଙ୍କ ଦୋଲନଚମ୍ପା, ରବିନ୍ଦ୍ରନାଥ ଠାକୁରଙ୍କ ବନେର ପପିୟା ଓ ଦୃଷ୍ଟିଦାନ, ଶରତ ଚନ୍ଦ୍ର ଚଟ୍ଟୋପାଧ୍ୟାୟଙ୍କ ଶୁରେ ଏକ ଛବି ଏବଂ ବରୋ ଦିଦି ଭଳି ନାଟକର ନିର୍ଦ୍ଦେଶନା ଦେଇଥିଲେ । ସେ ଏନ୍‌ଟିଭିରେ ଫୁଡ୍ କାରଭାନ୍ ଏବଂ ଏକୁଶେୟ ଟିଭିର ନାଚେୟ ଗାନେୟ ନମ୍ବର ୱାନ୍ ଭଳି କାର୍ଯ୍ୟକ୍ରମର ଉପସ୍ଥାପନା କରିଥିଲେ ।
ମଙ୍ଗୁ ମଠ ଓଡ଼ିଶାର ପୁରୀରେ ଥିବା ଏକ ମଠ । ଏହା ପୁରୀରେ ଥିବା ସବୁଠାରୁ ପୁରୁଣା ମଠମାନଙ୍କ ମଧ୍ୟରେ ଅନ୍ୟତମ । ଏହା ଏମାର ମଠ ପାର୍ଶ୍ୱରେ ଅବସ୍ଥିତ ଏହି ମଠ ଗୁରୁ ନାନକଙ୍କ ସ୍ମୃତି ସହ ଜଡ଼ିତ । ସେବାରେ ଯୋଗଦାନ ଏହି ମଠ ପ୍ରତିବର୍ଷ ମହାନବମୀ ରାତ୍ରୀରେ ଦେବୀ ବିମଳାଙ୍କ ନିକଟରେ ବଳି ଚଢ଼ାଇଥାନ୍ତି ।
ଅନେକ ଶରତ ସୀତାକାନ୍ତ ମହାପାତ୍ରଙ୍କଦ୍ୱାରା ରଚିତ ଏକ ଭ୍ରମଣ କାହାଣୀ ଅଟେ । ଏହା ଲେଖକଙ୍କ ସଭିଏତ ୟୁନିଅନ, ଯୁଗୋସ୍ଲୋଭକିଆ ଓ ରୁମାନତଆ ପରିଭ୍ରମଣର ଏକ କବ୍ୟିକ ଆଲେଖ । ଏହି ଭ୍ରମଣ କାହାଣୀଟି ଓଡ଼ିଆ ବ୍ୟତୀତ ଅନ୍ୟାନ୍ୟ ଭାରତୀୟ ଭାଷାରେ ମଧ୍ୟ ଅନୁବାଦିତ ହୋଇଛି । ସଂକ୍ଷିପ୍ତ ବିବରଣୀ ସମୀକ୍ଷା ପାଶ୍ଚାତ୍ୟ ସାହିତ୍ୟ ଓ ସଂସ୍କୃତି ସହ ଗଭୀର ଭାବେ ପରିଚିତ ସୀତାକାନ୍ତ ମହାପାତ୍ର କବିର ଆଖି ନେଇ ଏଇ ତିନୋଟି ପୂର୍ବ ୟୁରୋପୀୟ ଦେଶର ସମାଜ, ଚଳଣି, ସଂସ୍କୃତି, କବିତା ଇତ୍ୟାଦିକୁ ଦେଖିଛନ୍ତି । ତାଙ୍କର ଗଭୀର ବିଶ୍ଲେଷଣାତ୍ମକ ଦୃଷ୍ଟିଭଙ୍ଗୀ, ସୃଜନଶୀଳ ଆଭିମୁଖ୍ୟ ଓ କବି ସୁଲଭ ଆତ୍ମ-ନିରୀକ୍ଷଣ ବହିଟିର ପ୍ରତିଟି ପୃଷ୍ଠାରେ ପ୍ରତିଫଳିତ । ଏଥିରେ ଆମେ ଭେଟୁ ରେନେସାଁର ପ୍ରଥମ ଅଭ୍ୟାସ ରୂପେ ମାସିଡୋନିଆର ପାନ୍ତଲେଜମନ୍‌ର ଚମତ୍କାର ଫ୍ରେସ୍କୋଙ୍କୁ; ରୋମନିଆର ରାଜଧାନୀ, ପୂର୍ବ ଇଉରୋପର ପ୍ୟାରିସ ଭାବେ ଖ୍ୟାତ ବୁକୁରେସ୍ତିକୁ ତଥା ରୋମାନିଆର ରିଭିଏରାକୁ । ଆମେ ଭେଟୁ କକେସସ୍ ପର୍ବତମାଳା ଓ ସାଇବେରିଆର ଅନ୍ତହୀନ ବିସ୍ତୃତିରେ ପୃଥିବୀର ଗଭୀରତମ ବୈକାଲ ହ୍ରଦକୁ ଓ ଇରକୁଟ୍‌ସ୍କ ସହରକୁ । ଭେଟୁ ସଂସ୍କୃତିର ପ୍ରାଣକେନ୍ଦ୍ର ଲେନିନ୍‌ଗ୍ରାଡ଼ରେ ଜାରଙ୍କ କାରାଗାରରେ ବନ୍ଦୀ ଦସ୍ତାଭିକଙ୍କ ପାଦର ଶିକୁଳୀକୁ; ତରବାରୀ ସଙ୍ଘାତରେ ମରିଶୋଇଥିବା ପୁସ୍‌କିନ୍ ଓ ଲେର୍‌ମାଣ୍ଟୋଭଙ୍କୁ ।
ଗୋଲ୍ ମାଲ୍ ଲଭ୍, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ତରଙ୍ଗ ସିନେ ପ୍ରଡକ୍ସନ୍ । ନିର୍ମଳ ନାୟକ ଏହି କଥାଚିତ୍ରଟିର ସଂଳାପ ଏବଂ ଗୀତ ରଚନା କରିଥିଲେ । କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଅଶୋକ ପତି । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ମହାନ୍ତି ଓ ତମନ୍ନା ବ୍ୟାସ । ବିଜୟ ମହାନ୍ତି, ସଲିଲ୍ ମିତ୍ର, ଶ୍ରୀତମ ଦାସ, ଇଲୁ ବାନାର୍ଜୀ, ଶୁଭ୍ରାଂଶୁ ପଣ୍ଡା, ତ୍ରିଭୁବନ, ଜୀବନ ପଣ୍ଡା, ଲୀନା, ମନସ୍ୱିନୀ, ନଳିନୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ବାବୁଶାନ୍ ତମନ୍ନା ବ୍ୟାସ ବିଜୟ ମହାନ୍ତି ସଲିଲ ମିତ୍ର ଶ୍ରୀତମ ଦାସ ଇଲୁ ବାନାର୍ଜୀ ଶୁଭ୍ରାଂଶୁ ନାୟକ ତ୍ରିଭୁବନ ପଣ୍ଡା ଜୀବନ ପଣ୍ଡା ଲୀନା ମନସ୍ୱିନୀ ନଳିନୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ମଣ୍ଟୁ ଛୁରୀଆ, ହ୍ୟୁମାନ ସାଗର, ସ୍ୱୟମ ପାଢ଼ୀ, ଲୋପାମୁଦ୍ରା ଦାସ, ପ୍ରଜ୍ଞା ହୋତା, ଲିପ୍ସା ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବଂଶାବଳୀ ଏକ ବଂଶର ସଦସ୍ୟମାନଙ୍କୁ ପିଢ଼ି ଅନୁସାରେ ସଜାଇ ରଖିବାକୁ ବୁଝାଇଥାଏ ।
ଇଣ୍ଟ୍ରାସେରେବ୍ରାଲ ହେମୋରେଜ ବା ପ୍ରମସ୍ତିଷ୍କାଭ୍ୟନ୍ତର ରକ୍ତସ୍ରାବ  (ଇଂରାଜୀ ଭାଷାରେ ବା ଆଇସିଏଚ/ ବା ) ଏକ ପ୍ରକାର ଖପୁରୀ ଅଭ୍ୟନ୍ତର ରକ୍ତସ୍ରାବ ଯାହା ମସ୍ତିଷ୍କ ତନ୍ତୁ    ଭିତରେ ବା ଭେଣ୍ଟ୍ରିକ୍ଲ   ଭିତରେ ହୋଇପାରେ । ଏହି ରୋଗର ଲକ୍ଷଣ: ମୁଣ୍ଡବଥା, ଏକ ପାଖିଆ ଦୁର୍ବଳତା, ବାନ୍ତି, ଅପସ୍ମାର ବାତ, ସ୍ୱଳ୍ପ ସ୍ତରର ଚେତନା   ଓ ଶକ୍ତ ବେକ   । ସମୟ କ୍ରମେ ଲକ୍ଷଣ ଖରାପ ଦିଗକୁ ଯାଏ । ସାଧାରଣତଃ ଜ୍ୱର ମଧ୍ୟ ହୁଏ । ଅନେକ କେଶ୍‌ରେ ଉଭୟ ମସ୍ତିଷ୍କ ତନ୍ତୁ ଓ ଭେଣ୍ଟ୍ରିକ୍ଲ ମଧ୍ୟରେ ରକ୍ତସ୍ରାବ ହୁଏ । ମସ୍ତିଷ୍କ ଆଘାତ  , ମସ୍ତିଷ୍କ ଆନିଉରିଜ୍ମ  , ଆର୍ଟେରିଓଭେନସ ମାଲଫର୍ମେସନ  , ଓ ମସ୍ତିଷ୍କ ଅର୍ବୁଦ   ଇତ୍ୟାଦି କାରଣମାନଙ୍କ ଯୋଗୁ ଏହି ରୋଗ ହୁଏ । ଉଚ୍ଚ ରକ୍ତଚାପ   ଓ ଆମିଲଏଡୋସିସ   ଆଲକୋହୋଲିଜ୍ମ  , ସ୍ୱଳ୍ପ କୋଲେସ୍ଟେରୋଲ  , ରକ୍ତ ପତଳାକାରୀ ଔଷଧ   ଓ କୋକେନ   ଇତ୍ୟାଦି ଯୋଗୁ ସ୍ୱତଃ ରକ୍ତସ୍ରାବ ସଙ୍କଟ ସୃଷ୍ଟି ହୁଏ । ସିଟି ସ୍କାନ  ‌   ଅନୁଶୀଳନ କରି ଏହି ରୋଗ ନିର୍ଣ୍ଣୟ କରାଯାଏ । ଇସକେମିକ ସ୍ଟ୍ରୋକ   ରୋଗରେ ମଧ୍ୟ ସମ ଲକ୍ଷଣ ଦେଖାଯାଏ । ଆଇସିୟୁରେ   ଏହି ରୋଗର ଚିକିତ୍ସା କରାଯାଏ । ସିସ୍ଟୋଲିକ ରକ୍ତଚାପ ୧୪୦ମିମିପାରଦରୁ କମେଇବା ଆବଶ୍ୟକ । ରକ୍ତ ଶର୍କରା ସ୍ତର ସାଧାରଣ ମାତ୍ରାରେ ରଖାଯାଏ, ଆବଶ୍ୟକତା ଅନୁସାରେ ରକ୍ତ ପତଳାକାରୀ ଔଷଧ ଦେବା ବନ୍ଦ ବା ବଦଳ କରିଦିଆଯାଏ । ହାଇଡ୍ରୋସେଫାଲସ ଥିଲେ ଭେଣ୍ଟ୍ରିକୁଲାର ଡ୍ରେନ   ଦିଆଯାଏ, କର୍ଟିକୋସ୍ଟିରଏଡ   ଆଦୌ ଦିଆଯାଏ ନାହିଁ । କେତେକ କେଶ୍‌ରେ ଅପରେଶନ କରି ରକ୍ତ ବାହାର କରିବାକୁ ଆବଶ୍ୟକ ହୁଏ । ପ୍ରତି ୧୦,୦୦୦ ଲୋକରେ ବାର୍ଷିକ ୨.୫ ଜଣକୁ ଏହି ରୋଗ ଆକ୍ରମଣ କରେ । ପୁରୁଷ ଓ ବ‌ୟସ୍କ ଲୋକଙ୍କୁ ଅଧିକ ରୋଗ ହୁଏ । ରୋଗ ହେବାର ଏକ ମାସ ମଧ୍ୟରେ ପ୍ରାୟ ୪୪% ଲୋକ ମୃତ୍ୟୁ ବରଣ କରନ୍ତି । ରୋଗାକ୍ରାନ୍ତ ଲୋକଙ୍କ ମଧ୍ୟରୁ କେବଳ ୨୦% ଲୋକଙ୍କର ଫଳାଫଳ ଭଲ ହୁଏ । ସ୍ଟ୍ରୋକ‌କୁ   ସନ ୧୮୨୩ ମସିହାପରଠାରୁ ଦୁଇ ଭାଗରେ ବିଭକ୍ତ କରାଯାଇଛି, ରକ୍ତସ୍ରାବ ଓ ସ୍ୱଳ୍ପ ରକ୍ତ ପ୍ରବାହ ।
ଘନଶ୍ୟାମ ହେମ୍ବ୍ରମ  (୧୦ ମାର୍ଚ୍ଚ ୧୯୩୪ - ୨୪ ସେପ୍ଟେମ୍ବର ୧୯୮୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ଘନଶ୍ୟାମ ଓଡ଼ିଶା ରାଜନୀତିରେ ଅଖିଳ ଭାରତୀୟ ଝାଡ଼ଖଣ୍ଡ ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଜଶୀପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଘନଶ୍ୟାମ ହେମ୍ବ୍ରମ ୧୯୩୪ ମସିହାର ମାର୍ଚ୍ଚ ମାସ ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରସିକ ହେମ୍ବ୍ରମ ଏବଂ ତାଙ୍କ ପତ୍ନୀଙ୍କ ନାମ ନାନୀ ହେମ୍ବ୍ରମ । ଘନଶ୍ୟାମଙ୍କର ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍‌ରୁ କମ । ରାଜନୈତିକ ଜୀବନ ଘନଶ୍ୟାମ ଓଡ଼ିଶା ରାଜନୀତିରେ ଅଖିଳ ଭାରତୀୟ ଝାଡ଼ଖଣ୍ଡ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଘନଶ୍ୟାମ ହେମ୍ବ୍ରମ ୧୯୮୧ ମସିହାର ସେପ୍ଟେମ୍ବର ମାସ ୨୪ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୪୭ ବର୍ଷ ବୟସ ହୋଇଥିଲା ।
ଫାମୋଟିଡିନ ଏକ ଔଷଧର ନାମ ଯାହା ପେପସିଡ ନାମରେ ବିକ୍ରୟ ହୁଏ ଓ ଏହା ପାକସ୍ଥଳୀରେ ତିଆରି ହେଉଥିବା ଅମ୍ଳ ପରିମାଣ କମେଇଦିଏ । ଅମ୍ଳ ରୋଗ, ଗ୍ୟାଷ୍ଟ୍ରୋସୋଫେଜିଆଲ ରିଫ୍ଲକ୍ସ ଡିଜିଜ ଏବଂ ଜୋଲିଞ୍ଜର ଏଲିସନ ସିଣ୍ଡ୍ରୋମ ଇତ୍ୟାଦି ରୋଗମାନଙ୍କ ଚିକିତ୍ସା ପାଇଁ ବ୍ୟବହୃତ ହୁଏ  ଏହା ପାଟିରେ ଦିଆଯାଏ କିମ୍ବା ଇଞ୍ଜେକସନ ମାଧ୍ୟମରେ ଶିରାରେ ଦିଆଯାଏ  ଏକ ଘଣ୍ଟା ମଧ୍ୟରେ ଏହା କାମ କରିବା ଆରମ୍ଭ କରେ  ଫାମୋଟିଡିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବିନ୍ଧା, ଅନ୍ତନଳୀରେ ଅସୁବିଧା ଏବଂ ମୁଣ୍ଡ ବୁଲାଇବା ଇତ୍ୟାଦି ହୁଏ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ନିମୋନିଆ ଏବଂ ବାତ ହୋଇପାରେ  ଗର୍ଭାବସ୍ଥାରେ ବ୍ୟବହାର ନିରାପଦ ଲାଗେ କିନ୍ତୁ ଏହା ନିମନ୍ତେ ଯଥେଷ୍ଟ ଅନୁଶୀଳନ ହୋଇନାହିଁ ଓ ସ୍ତନ୍ୟପାନ ସମୟରେ ବ୍ୟବହାର କରିବା ପରାମର୍ଶ ଦିଆଯାଇନଥାଏ  ଏହା ଏକ ହିଷ୍ଟାମିନ ଏଚ< >୨</ > ରିସେପ୍ଟର ବିରୋଧୀ ଭାବରେ କାମ କରେ । ଫାମୋଟିଡିନ ୧୯୭୯ ମସିହାରା ପେଟେଣ୍ଟ ହୋଇଥିଲା ଓ ୧୯୮୫ ମସିହାରେ ଡାକ୍ତରୀ ବ୍ୟବ‌ହାର କରାଗଲା । ଏହା ଏକ ଜେନେରିକ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଏକ ମାସର ଯୋଗାଣ ୨୦୧୯ ସୁଦ୍ଧା ଏନଏଚଏସ ମୂଲ୍ୟ 30 ପାଉଣ୍ଡ ଅଟେ । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୨ ଡଲାର ଅଟେ। ୨୦୧୭ରେ ଏହା ଯୁକ୍ତରାଷ୍ଟ୍ରରେ ୧୧୫ ତମ ସାଧାରଣ ପ୍ରେସକ୍ରିପନ ଔଷଧ ଥିଲା ଓ ଛଅ ଲକ୍ଷରୁ ଅଧିକ ପ୍ରେସକ୍ରିପସନ୍ ହୋଇଥିଲା।
ଆସେନ୍ସନ ଦ୍ୱୀପ ଦକ୍ଷିଣ ଆଟଲାଣ୍ଟିକ ମହାସାଗରରେ ଅବସ୍ଥିତ ଏକ ଦ୍ୱୀପ ଅଟେ । ଏହା ବ୍ରିଟିଶ ବୈଦେଶିକ କ୍ଷେତ୍ର ଅନ୍ତର୍ଭୁକ୍ତ ।
ପାରେଇଆସର  ( : ), ପରିବାର ଅନ୍ତର୍ଗତ ଆନାପ୍‌ସିଡ୍ ସରୀସୃପମାନଙ୍କର ଏକ ବିଲୁପ୍ତ ସମୂହ ଥିଲା  । ସେମାନେ ପର୍ମିଆନ୍ ଯୁଗରେ ଦେଖାଯାଉଥିବା ବିଶାଳ ତୃଣଭୋଜୀ ଜୀବ ଥିଲେ । ଗଠନ ପାରେଇଆସର ୬୦ରୁ ୩୦୦ ମିଟର ପର୍ଯ୍ୟନ୍ତ ଲାମ୍ବା ଓ ୬୦୦ କିଲୋ ପର୍ଯ୍ୟନ୍ତ ଓଜନିଆ ହେଉଥିଲା । ସେମାନଙ୍କର ଛୋଟ ଲଞ୍ଜ, ଛୋଟ ମୁଣ୍ଡ ଓ ମଜଭୁତ ଗୋଡ ଥିଲା ।
ପ୍ରତିବର୍ଷ ୨ ଅପ୍ରେଲକୁ ବିଶ୍ୱ ସ୍ୱପରାୟଣତା ସଚେତନ ଦିବସ ଭାବେ ପାଳନ କରାଯାଏ । ସ୍ୱପରାୟଣତା ମସ୍ତିଷ୍କର କାର୍ଯ୍ୟ ପ୍ରଣାଳୀକୁ ପ୍ରଭାବିତ କରେ ଓ ଲୋକମାନେ କଣ ଦେଖନ୍ତି, ଶୁଣନ୍ତି ଓ ଅନୁଭବ କରନ୍ତି, ସେଗୁଡ଼ିକ ଭଲକରି ବୁଝିବାକୁ ଏହା ବାଧା ଦେଇଥାଏ । ସ୍ୱପରାୟଣତା କଣ ପାଇଁ ହୁଏ ତାର କାରଣ ଜଣା ନାହିଂ; ତେଣୁ କରି ତାର ଆରୋଗ୍ୟ ମଧ୍ୟ ନାହିଁ । ସ୍ୱପରାୟଣତା ସାମାଜିକ, ଶିକ୍ଷା, ଆର୍ଥିକ, ଜାତି କିମ୍ବା ଧର୍ମର ଭିନ୍ନତା ମାନେନହିଁ । ସ୍ୱପରାୟଣତାର ଲକ୍ଷଣ ଶିଥିଳ ସାମାଜିକ ଏବଂ ଶିଖିବାର ଅକ୍ଷମତାକୁ ନେଇ ଗମ୍ଭିର କ୍ଷିଣତା ପର୍ଯ୍ୟନ୍ତ ହୋଇପାରେ । ସ୍ୱପରାୟଣତାଗ୍ରସ୍ତ କିଛି ପିଲା କେବେବି କହିବା ଶିଖିପାରନ୍ତି ନାହିଁ । କେତେକ ଯୋଗାଯୋଗ ପାଇଁ କ୍ୱଚିତ ଭାଷା ବ୍ୟବହାର କରନ୍ତି ।
ଟାଫ୍ଲୁପ୍ରୋଷ୍ଟ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଜିଓପ୍ଟାନ   ଏକ ବେପାର ନାମ, ହେଉଛି ଏକ ଔଷଧ ଯାହା ଓପନ-ଆଙ୍ଗଲ୍ ଗ୍ଲୁକୋମା ଏବଂ ନେତ୍ର ସମ୍ବନ୍ଧୀୟ ଉଚ୍ଚ ରକ୍ତଚାପର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ । ଏହା ଏକାକୀ କିମ୍ବା ଅନ୍ୟାନ୍ୟ ଔଷଧ ସହିତ ବ୍ୟବହୃତ ହୋଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖି ଲାଲ ରଙ୍ଗ, ଗଲୁ, ଆଖିବାଳ ବୃଦ୍ଧି ଏବଂ ଅସ୍ପଷ୍ଟ ଦୃଷ୍ଟିଶକ୍ତି ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଇରାଇଟିସ ଏବଂ ମାକୁଲାର ଇଡିମା ହୋଇପାରେ । ଏହା ଏକ ପ୍ରୋଷ୍ଟାଗ୍ଲାଡିନ୍ ଆନାଲଗ ଯାହା ଆଖିରୁ ଜଳୀୟ ତରଳ ପଦାର୍ଥର ପ୍ରବାହକୁ ବୃଦ୍ଧି କରି କାର୍ଯ୍ୟକ୍ଷମ ହୁଏ ବୋଲି ବିଶ୍ୱାସ କରାଯାଏ । ୨୦୧୨ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୪ରେ କାନାଡ଼ାରେ ଡାକ୍ତରୀ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟାଫ୍ଲୁପ୍ରୋଷ୍ଟକୁ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ମାସକୁ ପ୍ରାୟ ୧୫୦ ଡଲାର ଖର୍ଚ୍ଚ ହୋଇଥାଏ ୨୦୨୦ରେ ବିମାଟୋପ୍ରୋଷ୍ଟ ତୁଳନାରେ କାନାଡାରେ ଏହା କମ୍ ବ୍ୟୟବହୁଳ ଥିଲା ।
ନାଗିନା ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ବିଜ୍ନୋର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନାଗିନା ୨୯.୪୪୪୪ ଉତ୍ତର ଅକ୍ଷାଂଶ ଓ ୭୮.୪୩୪୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାଗିନା ସହରର ମୋଟ ଜନସଂଖ୍ୟା ୭୧୩୧୦ ଅଟେ । ସେଥି ମଧ୍ୟରୁ ୫୨.୫୩% ଜଣ ପରୁଷ ହୋଇଥିବା ବେଳେ ୪୭.୪୭% ଜଣ ନାରୀ ଅଟନ୍ତି । ନାଗିନାର ସାକ୍ଷରତା ହାର ୪୮.୬୬% ଅଟେ । ଏହା ଜାତୀୟ ହାରଠାରୁ ୧୬.୧୮% ପ୍ରତିଶତ କମ ଅଟେ । ସେଥିରୁ ୨୭.୯୧% ପ୍ରତିଶତ ପୁରୁଷ ଓ ୨୦.୭୫% ନାରୀ ଅଟନ୍ତି । ୧୮.୨୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ନାଗିନାର ସରକାରୀ ଭାଷା ଅଟେ ।
ଚିତ୍ତରଞ୍ଜନ ପାର୍କ   :            , ଭାରତୀୟ ରାଜଧାନୀ ଦିଲ୍ଲୀ ମହାନଗରର ଦକ୍ଷିଣାଞ୍ଚଳରେ ଅବସ୍ଥିତ ଏକ ସମ୍ଭ୍ରାନ୍ତ ଆବାସିକ ଅଞ୍ଚଳ । ଏହାକୁ ୧୯୬୦ ମସିହାରେ ପୂର୍ବ ପାକିସ୍ଥାନର ସ୍ଥାନାନ୍ତରିତ ବ୍ୟକ୍ତିଙ୍କ ଆବାସ   ଭାବରେ ସ୍ଥାପନ କରାଯାଇ ଏଠାରେ ବହୁ ସଂଖ୍ୟକ ବଙ୍ଗାଳୀ ସଂପ୍ରଦାଯର ଲୋକଙ୍କ ଆବାସ ରହିଛି । ଏହାକୁ ୧୯୮୦ ମସିହାରେ ଦେଶାବନ୍ଧୁ ଚିତ୍ତରଞ୍ଜନ ଦାସଙ୍କ ନାମରେ ପୁନର - ନାମିତ କରାଯାଇଥିଲା । ଏଠାରେ କଲିକତା ସହର ସଦୃଶ ରାସ୍ତାକଡ ଖାଦ୍ୟ ଷ୍ଟଲ , ମାଛ ବଜାର , ମନ୍ଦିର ଓ ସଂସ୍କୃତିକ କେନ୍ଦ୍ର ରହିଛି । ଏଠାରେ ଦୁର୍ଗାପୂଜା , କାଳୀ ପୂଜା ବହୁ ଆଡମ୍ବର ସହକାରେ ପାଳିତ ହେଇଥାଏ । ଇତିହାସ ଭାରତ ବିଭାଜନ ସମୟରେ ପୂର୍ବ ବଙ୍ଗ ଅଞ୍ଚଳ ପାକିସ୍ଥାନକୁ ଯିବାରୁ ବହୁ ସଂଖ୍ୟକ ଲୋକ ଶରଣାର୍ଥୀ ଭାବରେ ଭାରତକୁ ଆସି ରହିଲେ । ଭାରତ ସରକାରଙ୍କ ଅଧୀନରେ କାର୍ଯ୍ୟ କରୁଥିବା ସେହି ଅଞ୍ଚଳର ବଙ୍ଗାଳୀ ସଂପ୍ରଦାଯର ଅନେକ ବ୍ୟକ୍ତି ପରିବାର ସହ ଦିଲ୍ଲୀରେ ବସବାସ କଲେ ।ଚନ୍ଦ୍ର କୁମାର ମୁଖାର୍ଜୀ , ଆଶୁତୋଷ ଦତ୍ତ , ତତ୍ କାଳୀନ ମୁଖ୍ୟ ନିର୍ବାଚନ ଆୟୋଗ ଶ୍ୟାମପ୍ରସନ୍ନ ସେନବର୍ମା ଆଦି ବିଶିଷ୍ଟ ବଙ୍ଗାଳୀ ବ୍ୟକ୍ତିଙ୍କ ପ୍ରଚେଷ୍ଟାଦ୍ୱାରା ୧୯୬୦ ମସିହାରେ ଭାରତ ସରକାର ଦକ୍ଷିଣ ଦିଲ୍ଲୀ ଅଞ୍ଚଳରେ ଥିବା ଅନାବାଦି ଅରଣ୍ୟ ଜମି ଦିଲ୍ଲୀରେ ରହୁଥିବା ଶରଣାର୍ଥୀ ମାନଙ୍କୁ ପ୍ରଦାନ କରାଯାଇଥିଲା । ସେଠାରେ ସେମାନେ ବାସ ଗୃହ ନିର୍ମାଣ କରି ରହିଲେ । ସେହି ଜାଗା ୯୯ ବର୍ଷ ପାଇଁ ଲିଜ ସୂତ୍ରରେ ଦିଆଯାଇଥିଲା , କିନ୍ତୁ ପରେ ସ୍ଥାୟୀ ଭାବରେ ଦିଆଗଲା ତଥା ବଙ୍ଗୀୟ ସମାଜ କର୍ଜୟାଳୟ ସ୍ଥାପିତ ହେଇଥିଲା । ଏହି ଅଞ୍ଚଳ ଚତୁର୍ଦିଗରେ କାଳକାଜୀ , ଗ୍ରେଟର କୈଲାଶ , ଅଳକାନନ୍ଦା ଓ ଗୋବିନ୍ଦପୁରୀ ଇଲାକା ରହିଛି । ନେହେରୁ ପ୍ଲେସ ମଧ୍ୟ ଏହା ନିକଟବରତି ସ୍ଥାନରେ ରହିଛି । ଜନବସତି ମୁଖ୍ଯତଃ ପୂର୍ବ ବଙ୍ଗର ଶରଣାର୍ଥୀ ଭାରତୀୟ ମାନଙ୍କୁ ପ୍ଲଟ ଦିଆଯାଇଥିଲେ ମଧ୍ୟ କାଳ କ୍ରମେ ତାହା ପୁନର-ବିକ୍ରୟ ହେଇ ଅନ୍ୟ ଅଧିବାସୀମାନେ ମଧ୍ୟ ସେଠାରେ ରହୁଛନ୍ତି । ଅଧିକ ସଂଖ୍ୟାରେ ପୂର୍ବତନ ସରକାରୀ କର୍ମଚାରୀ , ଅଧ୍ୟାପକ ଓ ଅନ୍ୟ କର୍ମଚାରୀ ଓ ଅଧିକାରୀମାନେ ସେଠାରେ ରହନ୍ତି । ବଙ୍ଗାଳୀ ସଂପ୍ରଦାଯଙ୍କ କେନ୍ଦ୍ର ସ୍ଥଳୀ ସ୍ୱାଧୀନତାର ବହୁ ପୂର୍ବରୁ ୧୭୦୦ ଶତାବ୍ଦୀରୁ ମଧ୍ୟ ଅନେକ ସଂଖ୍ୟାରେ ବଙ୍ଗାଳୀ ପରିବାର ଦିଲ୍ଲୀରେ ଆସି ସ୍ଥାୟୀ ଭାବରେ ବସବାସ କରୁଥିଲେ । ଦିଲ୍ଲୀର ତିସ ହଜାରି ଅଞ୍ଚଳରେ ଦିଲ୍ଲୀ ସହରର ପ୍ରଥମ କାଳୀ-ବାରି ମଧ୍ୟ ସ୍ଥାପିତ ହେଇଥିଲା । ମୂଳତଃ ପଶ୍ଚିମ ବଙ୍ଗରେ ବଡ ଧାରଣରେ ପାଳିତ ହଉଥିବା ଦୂର୍ଗା ପୂଜା ଓ କାଳୀ ପୂଜା ବଙ୍ଗୀୟମାନେ ଦିଲ୍ଲୀକୁ ଆଣିଥିଲେ । ୧୮୪୨ ମସିହାରେ ଦିଲ୍ଲୀରେ ସାର୍ବଜନୀନ ଆକାରରେ ଦୁର୍ଗାପୂଜାର ପ୍ରଚଳନ ହେଇଥିଲା । ୧୯୪୭ ମସିହା ପରେ ବହୁ ସଂଖ୍ୟାରେ ବଙ୍ଗାଳୀ ପରିବାର ଦିଲ୍ଲୀ ଆସିବାରୁ ସେମାନେ ତିମିରପୁର ଅଞ୍ଚଳ କାରୋଲ ବାଗ ଓ ଦକ୍ଷିଣ ଦିଲ୍ଲୀ ଅଞ୍ଚଳରେ ସ୍ଥାପିତ ହେଲେ । . ଚିତ୍ତରଞ୍ଜନ ପାର୍କ ହେଲା ପରେ ଏହା ବଙ୍ଗାଳୀ ସଂପ୍ରଦାଯର ମୁଖ୍ୟ ସଂସ୍କୃତିକ ଓ ସାମାଜିକ ଯୋଗାଯୋଗ କେନ୍ଦ୍ର ହେଲା । ସେଠାରେ ନିୟମିତ ଭାବରେ ବଙ୍ଗାଳୀ ନାଟକ , ସଂଗୀତ ପରିବେଷଣ ହେଇଆସୁଛି ଓ ଅନେକ ସମୟରେ ପଶ୍ଚିମ ବଙ୍ଗ ତଥା ବାଂଲା ଦେଶରୁ କଳାକାରମାନେ ଆସି ପରିବେଷଣ କରିଥାନ୍ତି । ଏଠାରେ ଥିବା ବଜାରରେ ମାଛ , ବଙ୍ଗାଳୀ ମିଷ୍ଠାନ୍ନ ଓ ଅନ୍ୟ ବଙ୍ଗୀୟ ଦ୍ରବ୍ଯ ଉପଲବ୍ଧ ହେଇଥାଏ । ଗମନାଗମନ ଏଠାରୁ ଇନ୍ଦିରା ଗାନ୍ଧୀ ଅନ୍ତର୍ଜାତିକ ବିମାନ ବନ୍ଦର ୧୭ କିଲୋମିଟର , ନୂଆ ଦିଲ୍ଲୀ ରେଳ ଷ୍ଟେସନ ୧୬ କିଲୋମିଟର ନିଜାମୁଦ୍ଦିନ ରେଳ ଷ୍ଟେସନ ୯ କିଲୋମିଟର ଦିଲ୍ଲୀ ମେଟ୍ରୋ ଷ୍ଟେସନ ୧ କିଲୋମିଟର ଦୂରରେ ଅବସ୍ଥିତ ।
ବଡ଼ନଗର ଭାରତର ଗୁଜରାଟ ରାଜ୍ୟର ମେହେସାନା ଜିଲ୍ଲାରେ ଅବସ୍ଥିତ ଏକ ସହର । ଏହା ଭାରତର ୧୫ ତମ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଜନ୍ମସ୍ଥାନ । ଏହି ଗାଁ ୨,୫୦୦ ବର୍ଷ ପୁରାତନ । ଏହା ବାବଦରେ ମହାଭାରତରେ ଉଲ୍ଲେଖ ରହିଛି । ଏହି ସ୍ଥାନକୁ ଚୀନ ପରିବ୍ରାଜକ ହୁଏନସାଂ ଭ୍ରମଣ ଉଦ୍ଦେଶ୍ୟରେ ଆସିଥିଲେ । ଏଠାରେ ହଟକେଶ୍ୱର ମନ୍ଦିର ଏବଂ ଆମଥେର ମାତା ଆଦି ଐତିହାସିକ ହିନ୍ଦୁ ଦେବଦେବୀ ମନ୍ଦିରମାନ ରହିଛି । ଦିନେ ସମସ୍ତଙ୍କ ଆଢୁଆଳରେ ରହିଯାଇଥିବା ବଡ଼ନଗର ସହର ଅନେକ ଅବ୍ୟବସ୍ଥାରେ ପରିପୂର୍ଣ୍ଣ ଥିଲା । ପ୍ରାୟ ୨୫,୦୦୦ ଜନସଂଖ୍ୟା ବିଶିଷ୍ଟ ଏହି ସହର ବିକାଶଠାରୁ ବହୁ ଦୂରରେ ରହିଯାଇଥିଲା । ମାତ୍ର ଏବେ ଏଠାରେ ରହିଛି ଚିକ୍କଣ କଙ୍କ୍ରିଟ ରୋଡ ସାଙ୍ଗକୁ ରାସ୍ତାକଡରେ ସୋଲାର ଶକ୍ତିସମ୍ପନ୍ନ ବତି ଏବଂ ସହରର ସମସ୍ତ ସ୍ଥାନକୁ ଯୋଡୁଥିବା ରିଙ୍ଗ ରୋଡ । ବଡ଼ନଗର ସରକାରୀ ଡାକ୍ତରଖାନାରେ ଉପଲବ୍ଧ ଚିକିତ୍ସା ସୁବିଧା କୌଣସି କର୍ପୋରେଟ ଡାକ୍ତରଖାନାଠାରୁ କମ୍‍ ନୁହେଁ । ଏହାଛଡା ଏଠାରେ ପର୍ଯ୍ୟଟନ ବିଭାଗର ଏକ ଶୀତତାପ ନିୟନ୍ତ୍ରତ ହୋଟେଲ ଏବଂ ହିମାଳୟ ଇଣ୍ଟରନ୍ୟାସନାଲଦ୍ୱାରା ପରିଚାଳିତ ବୃହତ ଖାଦ୍ୟ ସଂଶୋଧିତ କେନ୍ଦ୍ର ରହିଛି । ଅବସ୍ଥିତି ବଡ଼ନଗର 23.78  72.63    / 23.78; 72.63ଠାରେ ଅବସ୍ଥିତ । ଏହା ଅହମଦାବାଦଠାରୁ ୧୧୨ କିମି ଦୂରରେ ଅବସ୍ଥିତ । ଏହାର ହାରାହାରି ଉଚ୍ଚତା ୧୪୩ ମିଟର  ୪୬୯ ଫୁଟ  । ବଡ଼ନଗରର ଉତ୍ତରରେ ଖେରାଲୁ ତେଲଗା, ପଶ୍ଚିମରେ ଉଞ୍ଝା ତେଲଗା, ଦକ୍ଷିଣରେ ବିସନଗର ଏବଂ ପୂର୍ବରେ ସାବରକାଣ୍ଠା ଜିଲ୍ଲା ରହିଛି । ଏହି ଗାଁରେ ଅନେକ ଅଣଓସାରିଆ ଗଳିମାନ ରହିଛି । ସହର ମଝିରେ ଏକ ବିରାଟ ହ୍ରଦ ମଧ୍ୟ ରହିଛି । କିମ୍ବଦନ୍ତୀ ବଡ଼ନଗର ସହର, କେହି କେହି ଏହି ସହରକୁ ଚମତ୍କାରୀରୀପୁର ନାମରେ ମଧ୍ୟ ଜାଣନ୍ତି । ତେବେ ଏହା ମୋଦୀଙ୍କ ଚଳିତ ନିର୍ବାଚନରେ ଚମତ୍କାରୀରୀ ବିଜୟ ପାଇଁ ନୁହେଁ ବରଂ କିମ୍ବଦନ୍ତୀ ଅନୁଯାୟୀ ବଡ଼ନଗରର ନାମକରଣ ଏପରି କରାଯାଇଛି । ଘଟଣାକ୍ରମେ ଆକବରଙ୍କ ରାଜୁତି ସମୟରେ ଏଠାରେ ରହୁଥିବା ଦୁଇ ଭଉଣୀ ତାନା ଏବଂ ରିରି ସଙ୍ଗୀତର ଏକ ରାଗ ମେଘ ମହ୍ଲାରଦ୍ୱାରା ବିଭିନ୍ନ ରୋଗର ଚିକିତ୍ସା କରିପାରୁଥିଲେ । ସେମାନଙ୍କର ଏପରି ଚମତ୍କାରୀରୀ ଚିକିସ ବିଦ୍ୟା ପାଇଁ ସହରର ନାମ ଚମତ୍କାରୀରୀପୁର ରଖାଯାଇଥିବା ଶୁଣିବାକୁ ମିଳେ ।
ନିୟମିତ ଇନସୁଲିନ  (ଇଂରାଜୀ ଭାଷାରେ , ଅନ୍ୟ ନାମ ନିଉଟ୍ରାଲ ଇନସୁଲିନ ବା ସଲ୍ୟୁବ୍ଲ ଇନସୁଲିନ) ଏକ ପ୍ରକାର ସ୍ୱଳ୍ପ କାଳୀନ ଇନସୁଲିନ    । ଏହା ମଧୁମେହ ଟାଇପ ୧, ମଧୁମେହ ଟାଇପ ୨, ଗର୍ଭାବଧି ମଧୁମେହ, ମଧୁମେହର ଜଟିଳ ବେମାରୀ ଯେପରିକି ଡାଏବେଟିକ କିଟୋଏସିଡୋସିସ ଓ ହାଇପରଅସମୋଲାର ହାଇପରଗ୍ଲାଇସେମିକ ଷ୍ଟେଟ   ଇତ୍ୟାଦି । ହାଇପରକାଲେମିଆ ଥିଲେ ଏହା ସ‌ହିତ ଗ୍ଲୁକୋଜ   ଦିଆଯାଏ । ସ୍ୱାଭାବିକ ଭାବରେ ଏହା ଚମ ତଳେ ଇଞ୍ଜେକସନ   ଆକାରରେ ଦିଆଯାଏ ଓ କେତେକ ପ୍ରକାର ଔଷଧ ଶିରାଭ୍ୟନ୍ତର   ଓ ମାଂସପେଶୀ   ଇଞ୍ଜେକସନ ଆକାରରେ ଦିଆଯାଏ । ଏହାର ପ୍ରଭାବ ୩୦ ମିନିଟ ମଧ୍ୟରେ ଆରମ୍ଭ ହୋଇ ପ୍ରାୟ ୮ ଘଣ୍ଟା ପର୍ଯ୍ୟନ୍ତ ରହେ । ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତ ଶର୍କରା   ଦେଖାଯାଏ । ଏହା ବ୍ୟତୀତ ଇଞ୍ଜେକସନ ଦେଇଥିବା ସ୍ଥାନରେ ଯନ୍ତ୍ରଣା ଓ ଚର୍ମରେ ପରିବର୍ତ୍ତନ, ହାଇପୋକାଲେମିଆ ଓ ଆଲର୍ଜି ପ୍ରତିକ୍ରିୟା ଦେଖାଯାଏ । ଗର୍ଭାବସ୍ଥାରେ ଏହା ଶିଶୁପ୍ରତି ଅପେକ୍ଷାକୃତ ନିରାପଦ । ଗାଈ ଓ ଘୁଷୂରିର ଅଗ୍ନାଶୟରୁ   ଇନସୁଲିନ ପ୍ରସ୍ତୁତ କରାଯାଏ । ଘୁଷୂରି ସଂସ୍କରଣକୁ ସଂଶୋଧନ କରି ବା ରିକମ୍ବିନାଣ୍ଟ ଟେକନୋଲୋଜି   ସାହାଯ୍ୟରେ ମାନବ ସଂସ୍କରଣ ତିଆରି କରାଯାଏ । ସନ ୧୯୨୨ରେ କାନାଡ଼ାରେ   ପ୍ରଥମେ ଚାର୍ଲସ୍ ବେଷ୍ଟ   ଓ ଫ୍ରେଡେରିକ୍ ବାଣ୍ଟିଙ୍ଗ   ଇନସୁଲିନ‌କୁ ଔଷଧ ଭାବରେ ବ୍ୟବ‌ହାର କରିଥିଲେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହାର ୧୦୦୦ଇଣ୍ଟରନ୍ୟାସନାଲ ୟୁନିଟର ହୋଲସେଲ ମୂଲ୍ୟ ୨.୩୯ରୁ ୧୦.୬୧ ଆମେରିକୀୟ ଡଲାର । ସଂଯୁକ୍ତ ରାଷ୍ଟ୍ରରେ ଏହାର ମୂଲ୍ୟ ପ୍ରାୟ ୭.୪୮ ପାଉଣ୍ଡ ଓ ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ପ୍ରାୟ ୧୩୪.୦୦ ଆମେରିକୀୟ ଡଲାର । ଏନପିଏଚ ଇନସୁଲିନ ଭଳି ଦୀର୍ଘ କାଳୀନ ଇନସୁଲିନର ମିଶ୍ରତ ସଂସ୍କରଣ ମଧ୍ୟ ମିଳୁଛି ।
୧୯୯୩   ଗ୍ରେଗୋରି ପାଞ୍ଜି ଅନୁସାରେ ଶୁକ୍ରବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1993 ବର୍ଷ, 2 ଶହସ୍ରାବ୍ଦର 993 ବର୍ଷ, 20 ଶତାବ୍ଦୀର 93 ବର୍ଷ, ଏବଂ ୧୯୯୦ ଦଶକର 4 ବର୍ଷ ଥିଲା ।
ରେୱାରି ଏକ ଭାରତୀୟ ସହର ଅଟେ । ଏହା ହରିଆଣାର ରେୱରି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରେୱାରି ୨୮.୧୯୯୦ ଉତ୍ତର ଅକ୍ଷାଂଶ ଓ ୭୬.୬୧୮୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରେୱାରି ସହରର ମୋଟ ଜନସଂଖ୍ୟା ୧୨୦୧୬ ଅଟେ । ସେଥି ମଧ୍ୟରୁ ୫୨.୯୯% ଜଣ ପରୁଷ ହୋଇଥିବା ବେଳେ ୪୭.୦୧% ଜଣ ନାରୀ ଅଟନ୍ତି । ରେୱାରିର ସାକ୍ଷରତା ହାର ୬୫.୮୫% ଅଟେ । ଏହା ଜାତୀୟ ହାରଠାରୁ -୧.୦୧% ପ୍ରତିଶତ କମ ଅଟେ । ସେଥିରୁ ୪୦.୧୯% ପ୍ରତିଶତ ପୁରୁଷ ଓ ୨୫.୬୭% ନାରୀ ଅଟନ୍ତି । ୧୫.୩୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରେୱାରିର ସରକାରୀ ଭାଷା ଅଟେ ।
ବିନିକେୟୀ ଅନୁଗୋଳ ଜିଲ୍ଲାର ଆଠମଲ୍ଲିକ ଉପଖଣ୍ଡସ୍ଥିତ ଏକ ପ୍ରାକୃତିକ ମନୋହର ପର୍ଯ୍ୟଟନ ସ୍ଥଳୀ । ଏହା ମହାନଦୀ କୂଳରେ ଅବସ୍ତିତ । ଏହାର ପ୍ରାକୃତିକ ସୌନ୍ଦର୍ଯ୍ୟ ଯୋଗୁଁ ଏଠାରେ ବାରମାସ ପର୍ଯ୍ୟଟକଙ୍କ ଭିଡ଼ ହୋଇଥାଏ । ଏଠାରେ ମା  ବିନିକେୟୀ ପୂଜା ପାଉଛନ୍ତି । ଦୋଳ ପୂର୍ଣ୍ଣିମାର ଆଠଦିନ ଅର୍ଥାତ ଆଠଦୋଳଠାରୁ ତିନିଦିନ ପର୍ଯ୍ୟନ୍ତ ଏଠାରେ ମା  ବିନିକେୟୀଙ୍କର ପ୍ରସିଦ୍ଧ ବିନିକେୟୀ ଯାତ୍ରା ଅନୁଷ୍ଠିତ ହୁଏ । ଆଠମଲ୍ଲିକରୁ ପୂର୍ବ ଦିଗକୁ ପଚିଶି କି.ମି. ଗଲେ ଦୋରୁହା ଗ୍ରାମ ଦୃଷ୍ଟିଗୋଚର ହୁଏ । ଏହି ଗ୍ରାମ ନିକଟସ୍ଥ ମହାନଦୀ କୂଳରେ ପଞ୍ଚଧାର ପର୍ବତର ପାଦ ଦେଶରେ ତଥା ସାତକୋଶିଆ ଗଣ୍ଡର ପ୍ରାରମ୍ଭରେ ମା ' ବିନିକେୟୀ ଠାକୁରାଣୀ ଏକ ସୁରମ୍ୟ ପରିବେଶରେ ବୃକ୍ଷ ମୂଳରେ ପୂଜା ପାଉଛନ୍ତି । ପୌରାଣିକ ଉକ୍ତ ସ୍ଥାନକୁ ମା  ବିନିକେୟୀଙ୍କର ଆଗମନ ସମ୍ପର୍କରେ ଏକ ସୁନ୍ଦର କିମ୍ବଦନ୍ତୀ ଅଛି । ଏହି କିମ୍ବଦନ୍ତୀ ଅନୁସାରେ ସୁବର୍ଣ୍ଣପୁର ଜିଲ୍ଲାର ବିନିକା ଅଞ୍ଚଳରୁ ବାଣିଜ୍ୟ ଉଦ୍ଦେଶ୍ୟରେ ତଳମୁଣ୍ଡରୁ ଆସିଥିବା ବଣିକମାନେ ସେହି ଅଞ୍ଚଳରୁ ବିନିକେୟୀ ଠାକୁରାଣୀଙ୍କୁ ଚୋରିକରି ନେଇଯାଉଥିଲେ । ସାତକୋଶିଆ ଗଣ୍ଡର ଦୋରୁହା ଗ୍ରାମ ଉପକଣ୍ଠରେ  (ଯେଉଁଠି ଦେବୀ ସମ୍ପ୍ରତି ଅବସ୍ଥାପିତା) ମା 'ଙ୍କ ଇଚ୍ଛାରେ ଡଙ୍ଗା ଆଗକୁ ନଯିବାରୁ ତାଙ୍କୁ ମହାନଦୀ କୂଳରେ ରଖିଦେଇ ସେମାନେ ଚାଲିଗଲେ । ସେହିଦିନଠାରୁ ମା ' ବିନିକେୟୀ ସେଠାରେ ପୂଜା ପାଉଛନ୍ତି । ଇତିହାସ ମା ' ବିନିକେୟୀଙ୍କ ମୂର୍ତ୍ତିଟି କେଉଁ ଶତାବ୍ଦୀର ତାହା ସ୍ପଷ୍ଟ ରୂପେ ନିରୂପଣ କରାଯାଇ ନାହିଁ । ତେବେ ଏହାର ଗଠନ ପ୍ରଣାଳୀ ଓ ସ୍ଥାପତ୍ୟରୁ ମୂର୍ତ୍ତିଟି ନବମ ଶତାବ୍ଦୀରେ ନିର୍ମିତ ହୋଇଥିବାର ଅନୁମାନ କରାଯାଏ । ସୁବର୍ଣ୍ଣପୁର ଜିଲ୍ଲାର ବୈଦ୍ୟନାଥସ୍ଥିତ କୋଶଳେଶ୍ୱର ମନ୍ଦିରର କାରୁକାର୍ଯ୍ୟ ସହିତ ଏହାର ଗଠନ ଶୈଳୀର ସାମଞ୍ଜସ୍ୟ ରହିଛି । କୋଶଳେଶ୍ୱର ମନ୍ଦିର ପରାକ୍ରମଶାଳୀ ତେଲୁଗୁଚୋଡ଼ମାନଙ୍କ ରାଜତ୍ୱ କାଳରେ ନିର୍ମାଣ କରାଯାଇଥିଲା । ସେଠାରେ ଥିବା ସ୍ଥାପତ୍ୟଗୁଡିକ ମା ' ବିନିକେୟୀଙ୍କ ମୂର୍ତ୍ତିର ଶୈଳୀରେ ନିର୍ମାଣ କରାଯାଇଥିବାର ଅନୁମିତ ହୁଏ । ମା 'ଙ୍କ ମୂର୍ତ୍ତିଟି ଦୁଷ୍ଟ ସଂହାର ମୁଦ୍ରାରେ ନିର୍ମିତ । ମା ' ବିନିକେୟୀ ତାଙ୍କର ଗୋଟିଏ ପାଦ ଏକ ବାଳକ ଉପରେ ରଖିଥିବାବେଳେ ଅନ୍ୟ ପକ୍ଷରେ କୋଳରେ ଏକ ଶିଶୁକୁ ଆଲିଙ୍ଗନ କରୁଛନ୍ତି । ଏଥିରୁ ତାଙ୍କର ଦୁଷ୍ଟ ସଂହାରଣ ଓ ସନ୍ଥ ପାଳନର ପ୍ରମାଣ ମିଳେ । ଶାନ୍ତ, ସରଳ ଓ ନିରୀହ ଲୋକମାନଙ୍କୁ ଦେବୀ ସ୍ନେହ କରୁଥିବା ବେଳେ ଦୁଷ୍ଟ, ଗର୍ବୀ ଓ ଅହଂକାରୀ ବ୍ୟକ୍ତିମାନଙ୍କ ପ୍ରତି ଦଣ୍ଡବିଧାନ କରନ୍ତି । ଅବସ୍ଥିତି ମା ' ବିନିକେୟୀ ଠାକୁରାଣୀଙ୍କ ପୀଠ ଏକ ମନୋରମ ପ୍ରାକୃତିକ ପରିବେଶ ମଧ୍ୟରେ ଅବସ୍ଥିତ । ସମ୍ମୁଖରେ ମହାନଦୀର ନୀଳ ଜଳରାଶିର ଦୃଶ୍ୟ ଅତୀବ ମନମୁଗ୍ଧକର । ଅନ୍ୟ ପାଶ୍ୱର୍ରେ ଶ୍ୟାମଳ ସମ୍ଭାରର ଅପୂର୍ବ ପ୍ରାକୃତିକ ଦୃଶ୍ୟ ଭକ୍ତର ହୃଦୟକୁ ସ୍ୱର୍ଗୀୟ ଆନନ୍ଦରେ ଉଦ୍ୱେଳିତ କରେ । ବିଶେଷତଃ ସୂର୍ଯେ୍ୟାଦୟ ଓ ସୂର୍ଯ୍ୟାସ୍ତ କାଳରେ ଏହି ସ୍ଥାନଟି ଅନୁପମ ଶୋଭାରେ ମଣ୍ଡିତ ହୋଇଥାଏ । ଗ୍ରୀଷ୍ମ କାଳରେ ଏଠାରେ ସାନ୍ଧ୍ୟ ସମୀରଣ ନିଷ୍ଠୁର ନିଦାଘଜନିତ କ୍ଳାନ୍ତିକୁ ହରଣ କରିନିଏ । ଦେବୀଙ୍କ ପୂଜା ସମୟରେ ଘଣ୍ଟ ଓ ଶଙ୍ଖଧ୍ୱନୀ ଭକ୍ତର ମନରେ ଭାବାନ୍ତର ସୃଷ୍ଟି କରେ । କ୍ଷଣିକ ପାଇଁ ସାଂସାରିକ ମାୟାର ବନ୍ଧନ ଛିନ୍ନ କରି ମନପକ୍ଷୀ ଉଡିଯାଏ ସେହି ଅଜଣା ଅନନ୍ତ ଆକାଶର ଉଦାର ହୃଦୟକୁ । ନୃତ୍ୟରତା ମହାନଦୀର କୂଳେ କୂଳେ ଯେଉଁ ଶୋଭା ସମ୍ପଦ ରହିଛି, ତା ' ଭିତରେ ଏ ସ୍ଥାନଟି କ୍ଷୁଦ୍ର ହେଲେ ମଧ୍ୟ ଅନନ୍ୟ । ମହାନଦୀର ଗଭୀର ଜଳରାଶି, ଶ୍ୟାମଘନ ପର୍ବତମାଳାର ତରଙ୍ଗାୟିତ ଭଙ୍ଗୀ, ପକ୍ଷୀମାନଙ୍କ କାକଳି, ନୌବିହାର ସମୟରେ ନାଉରିଆର ମନ ଭୁଲାଣିଆ ସଙ୍ଗୀତ, ସର୍ବୋପରି ମେଘମୁକ୍ତ ଆକାଶର ନୀଳିମା ସବୁ ଯେମିତି ପର୍ଯ୍ୟଟକକୁ ସ୍ତବ୍ଧ କରିଦିଏ । ବର୍ଷର ଅଧିକାଂଶ ସମୟରେ ଏଠାରେ ଅସୁମାରୀ ପର୍ଯ୍ୟଟକଙ୍କ ଭିଡ ପରିଲକ୍ଷିତ ହୁଏ ।
ହୋମାଟ୍ରୋପିନ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ହୋମାଟ୍ରୋପେୟାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହାକି ଚକ୍ଷୁ ପରୀକ୍ଷଣର ଅଂଶ ଭାବରେ ଆଖି ପଟଳ ସ୍ଫିତ କରିବାକୁ କିମ୍ବା ୟୁଭାଇଟିସ୍ ଯନ୍ତ୍ରଣାରେ ସାହାଯ୍ୟ କରିବା ପାଇଁ ବ୍ୟବହୃତ ହୁଏ  । ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ । ଔଷଧର ପ୍ରଭାବ ୧୦ ମିନିଟ୍ ମଧ୍ୟରେ ଆରମ୍ଭ ହୁଏ ଏବଂ ୪ ଦିନ ପର୍ଯ୍ୟନ୍ତ ରହିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖିର ଚାପ ବୃଦ୍ଧି, ଫୋଡ଼ି ହେବା ଅନୁଭବ, ଆଲୋକ ପ୍ରତି ସମ୍ବେଦନଶୀଳତା ଏବଂ ଶୁଖିଲା ପାଟି ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଉନ୍ମାଦ କିମ୍ବା ଉତ୍ତେଜନା ହୋଇପାରେ । ଏହା ଏକ ଆଣ୍ଟିକୋଲିନେରଜିକ୍ ଅଟେ । ହୋମାଟ୍ରୋପିନ ପ୍ରଥମେ ୧୮୮୩ କିମ୍ବା ୧୮୮୪ ମସିହାରେ ତିଆରି ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଆଟ୍ରୋପିନର ବିକଳ୍ପ ଭାବରେ ଏହା ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହାର ଏକ ବୋତଲର ମୂଲ୍ୟ ୪୦ ଡଲାର ଥିଲା । ଏହା ଆଟ୍ରୋପିନରୁ ତିଆରି ହୋଇଛି ।
ସିଦୋ ମୁର୍ମୁ ଏବଂ କାହ୍ନୁ ମୁର୍ମୁ ଉଭୟ ଭାଇ ବ୍ରିଟିଶ ଔପନିବେଶିକ କର୍ତ୍ତୃପକ୍ଷ ଏବଂ ଦୁର୍ନୀତିଗ୍ରସ୍ତ ଜମିଦାରୀ ପ୍ରଥା ବିରୋଧରେ ପୂର୍ବ ଭାରତରେ ସାନ୍ତାଳ ବିଦ୍ରୋହ  (୧୮୫୫-୧୮୫୬)ର ନେତା ଥିଲେ  । ବିଦ୍ରୋହ ସାନ୍ତାଳମାନେ ଜଙ୍ଗଲ ଉପରେ ନିର୍ଭର କରି ସେଠାରେ ରହୁଥିଲେ । ୧୮୩୨ ମସିହାରେ ବିଇଆଇସି ଆଧୁନିକ ଝାଡ଼ଖଣ୍ଡର ଦାମିନ-ଇ-କୋହ ଅଞ୍ଚଳକୁ ଚିହ୍ନଟ କରି ସାନ୍ତାଳମାନଙ୍କୁ ଏହି ଅଞ୍ଚଳରେ ବସବାସ କରିବାକୁ ନିମନ୍ତ୍ରଣ କରିଥିଲା । ଜମି ଓ ଅର୍ଥନୈତିକ ସୁବିଧାର ପ୍ରତିଶ୍ରୁତି ଯୋଗୁଁ ଧଳଭୂମ, ମନଭୂମ, ହଜାରିବାଗ, ମେଦିନୀପୁର ଆଦି ଅଞ୍ଚଳରୁ ବହୁ ସଂଖ୍ୟକ ସାନ୍ତାଳ ଏଠାକୁ ବସବାସ କରିବାକୁ ଆସିଥିଲେ । ଖୁବ୍ ଶୀଘ୍ର, ବିଇଆଇସିଦ୍ୱାରା କର ଆଦାୟ ମଧ୍ୟସ୍ଥି ଭାବରେ ନିୟୋଜିତ ମହାଜନ ଜମିଦାରମାନେ ଅର୍ଥନୀତିରେ ଆଧିପତ୍ୟ ବିସ୍ତାର କରିଥିଲେ । ଅନେକ ସାନ୍ତାଳ ଏହି ଦୁର୍ନୀତିଗ୍ରସ୍ତ ଅର୍ଥ କର ପ୍ରଥାର ଶିକାର ହୋଇଥିଲେ । ସେମାନଙ୍କୁ ଅତ୍ୟଧିକ ଦରରେ ଋଣ ଦିଆଯାଇଥିଲା । ସେମାନେ ଋଣ ପରିଶୋଧ କରିବାରେ ଅସମର୍ଥ ହେବାରୁ ସେମାନଙ୍କ ଜମିକୁ ଜୋରଜବରଦସ୍ତ ନିଆଯାଇଥିଲା ଏବଂ ସେମାନେ ଦାଦନ ଶ୍ରମିକ ଭାବେ କାମ କରିବାକୁ ବାଧ୍ୟ ହୋଇଥିଲେ । ଏହି ବିଦ୍ରୋହ ସମୟରେ ସାନ୍ତାଳମାନଙ୍କ ନେତୃତ୍ୱ ନେଇଥିବା ଦୁଇ ଭାଇ ସିଦ୍ଧୁ ଏବଂ କାହ୍ନୁ ମୁର୍ମୁଙ୍କ ସାନ୍ତାଳ ବିଦ୍ରୋହ ଆରମ୍ଭ କରିଥିଲେ । ୧୮୫୫ ମସିହା ଜୁନ ୩୦ ତାରିଖରେ ଦୁଇ ସାନ୍ତାଳ ବିଦ୍ରୋହୀ ନେତା ସିଧୁ ଓ କାହ୍ନୁ ମୁର୍ମୁ, ଚାନ୍ଦ ଓ ଭୈରବଙ୍କ ସହ ମିଶି ୬୦,୦୦୦ ସାନ୍ତାଳଙ୍କୁ ଏକାଠି କରି ଇଷ୍ଟ ଇଣ୍ଡିଆ କମ୍ପାନୀ ବିରୋଧରେ ବିଦ୍ରୋହ ଘୋଷଣା କରିଥିଲେ । ବିଦ୍ରୋହ ସମୟରେ ସମାନ୍ତରାଳ ସରକାର ଚଳାଇବା ପାଇଁ ସିଧୁ ମୁର୍ମୁ ପାଖାପାଖି ୧୦ ହଜାର ସାନ୍ତାଳମାନଙ୍କୁ ଏକାଠି କରିଥିଲେ । ଏହି ବିଦ୍ରୋହର ମୂଳ ଉଦ୍ଦେଶ୍ୟ ଥିଲା ନିଜ ଆଇନ ତିଆରି କରି ଓ ତାହା ଲାଗୁ କରି କର ଆଦାୟ କରିବା । ସାନ୍ତାଳମାନେ ପ୍ରଥମେ କିଛି ସଫଳତା ପାଇଥିଲେ କିନ୍ତୁ ଖୁବ ଶୀଘ୍ର ବ୍ରିଟିଶମାନେ ଏହି ବିଦ୍ରୋହୀମାନଙ୍କୁ ମୁକାବିଲା କରିବା ପାଇଁ ଏକ ନୂତନ ଉପାୟ ବାହାର କରିଥିଲେ । ବ୍ରିଟିଶ ସେନା ସାନ୍ତାଳ ବିଦ୍ରୋହୀମାନଙ୍କୁ ଜଙ୍ଗଲରୁ ବାହାରକୁ ଆସିବାକୁ ବାଧ୍ୟ କରିଥିଲା । ଏକ ନିର୍ଣ୍ଣାୟକ ଯୁଦ୍ଧରେ ଇଂରେଜମାନେ ଆଧୁନିକ ଅସ୍ତ୍ରଶସ୍ତ୍ର ଓ ଯୁଦ୍ଧ ହାତୀରେ ସଜ୍ଜିତ ହୋଇ ପାହାଡ଼ ପାଦଦେଶରେ ନିଜକୁ ମୁତୟନ କରିଥିଲେ । ଯୁଦ୍ଧ ଆରମ୍ଭ ହେଲା କ୍ଷଣି ବ୍ରିଟିଶ ଅଧିକାରୀ ତାଙ୍କ ସୈନ୍ୟମାନଙ୍କୁ ଗୁଳି ବୋଝେଇ ନକରି ସିଧା ଗୁଳି ଚଳାଇବାକୁ ଆଦେଶ ଦେଇଥିଲେ । ବ୍ରିଟିଶ ଯୁଦ୍ଧ ରଣନୀତିଦ୍ୱାରା ସୃଷ୍ଟି ହୋଇଥିବା ଏହି ଜାଲରେ ସନ୍ଦେହ କରିନଥିବା ସାନ୍ତାଲମାନେ ସମ୍ପୂର୍ଣ୍ଣ ପଡ଼ିଯାଇଥିଲେ । ଏହି ହଠାତ ପଦକ୍ଷେପ ସେମାନଙ୍କ ପାଇଁ ବିପଜ୍ଜନକ ହୋଇପଡ଼ିଥିଲା । ପାହାଡ଼ ପାଦଦେଶ ନିକଟରେ ପହଞ୍ଚିବା ମାତ୍ରେ ବ୍ରିଟିଶ ସେନା ପୂରା ଶକ୍ତି ସହ ଆକ୍ରମଣ କରିଥିଲା ଏବଂ ଏଥର ସେମାନେ ଗୁଳି ବ୍ୟବହାର କରୁଥିଲେ । ଶେଷରେ ବିଦ୍ରୋହକୁ ବ୍ରିଟିଶ ଦମନ କରିଥିଲେ ମଧ୍ୟ ସାନ୍ତାଳ ଯୋଦ୍ଧାମାନଙ୍କ ବୀରତ୍ୱ ସାନ୍ତାଳ ସମୁଦାୟ ପାଳନ କରିଥାଏ । ସ୍ମୃତି ସିଦୋ ମୁର୍ମୁ ଏବଂ କାହ୍ନୁ ମୁର୍ମୁଙ୍କ ସ୍ମୃତିରେ ଦୁହିଙ୍କ ନାମରେ ସିଦୋ କାହ୍ନୁ ମୁର୍ମୁ ବିଶ୍ୱବିଦ୍ୟାଳୟର ନାମକରଣ କରାଯାଇଛି । ସେମାନଙ୍କୁ ସମ୍ମାନ ଜଣାଇ ୨୦୦୨ ମସିହାରେ ଭାରତୀୟ ଡାକ ୪ ଟଙ୍କିଆ ଡାକଟିକଟ ମଧ୍ୟ ପ୍ରକାଶ କରିଥିଲା । ରାଞ୍ଚିରେ ଏକ ସିଦୋ କାହ୍ନୁ ମେମୋରିଆଲ ପାର୍କ ମଧ୍ୟ ପ୍ରତିଷ୍ଠା କରାଯାଇଥିଲା । କେନ୍ଦ୍ରୀୟ କଲିକତାର ଏସପ୍ଲାନେଡରେ ଥିବା ସିଦୋ-କାହ୍ନୋ ଡାହର ଦୁଇଭାଇଙ୍କ ନାମରେ ନାମିତ ହୋଇଛି ।